title: Isak Ervast

text: Ervast julkaisi Turussa asuessaan rukouskirjan sekä suomensi ja kirjoitti useita virsitekstejä. Nykyisen kirkon virsikirjan virret 355 "Jeesus, ilo elämäni" ja 538 "Oi Jeesus, lohdutukseni" ovat todennäköisesti Ervastin kirjoittamia.


title: Isak Ervast

text: Isak Ervast oli naimisissa vuodesta 1733 Margareta Salménin kanssa. Heidän poikiaan olivat Muhoksen kirkkoherra Isak Ervast (1737–1789), Naantalin pormestari Fredrik Ervast (1738–1791) ja laivaston kapteeni Samuel Ervast (1750–1817).


title: McDonnell F2H Banshee

text: McDonnell F2H Banshee on yhdysvaltalainen Yhdysvaltain laivaston lentotukialuskäyttöön tarkoitettu suihkuhävittäjä.


title: McDonnell F2H Banshee

text: Koneen ensilento tapahtui 11. tammikuuta 1947.


title: McDonnell F2H Banshee

text: Aikana, jolloin hävittäjälentokoneet kehittyvät hyvin nopeasti, tämäkin konetyyppi poistettiin suhteellisen lyhyen käyttöiän jälkeen. Kanadan laivaston ilmavoimat käytti tyyppiä vuoteen 1962. Se oli ainut muu käyttäjä tälle tyypille, USN:n ohella. "Banshee"n siipimuoto oli suoralla johtoreunalla oleva trapetsisiipi, joka oli myös F7F Tigercatissa. Laivastohävittäjän lento-ominaisuuksuuksille on eduksi, mikäli kone on hyvin hallittavissa alhaisilla nopeuksilla - kuten laskeutuessa lentotukialukselle. Konetyyppi osallistui Korean sotaan.


title: Erotussuppilo

text: Erotussuppilo on laboratorioväline, jolla voidaan erottaa kaksi liuosta, jotka eivät liukene toisiinsa. Tiheämpi liuos asettuu suppilon pohjalle ja voidaan hanan kautta laskea ensin ulos. Erotussuppilossa on irroitettava hana, korkki ja yleensä tiivisteet. Erotussuppilot ovat yleensä borosilikaattilasia, jossa lämpölaajenemiskerroin on pieni, ja sillä voi tällöin käsitellä kuumiakin aineita. Erotussuppilo kiinnitetään yleensä kouralla statiiviin.


title: Olavi Erämetsä

text: Kurt Heikki Olavi Erämetsä (vuoteen 1936 Enwald; 10. lokakuuta 1906 Lahti – 3. tammikuuta 1974 Helsinki) oli suomalainen kemisti, joka toimi Teknillisen korkeakoulun epäorgaanisen kemian professorina vuosina 1947–1973. Hän oli myös Suomalaisten Kemistien Seuran puheenjohtaja 1945–1946, Teknillisten tieteiden akatemian perustajajäsen 1957 ja Suomalaisen Tiedeakatemian jäsen vuodesta 1961.


title: Olavi Erämetsä

text: Erämetsän vanhemmat, kouluneuvos Kurt H. Enwald ja Ingrid Viola Ryberg, olivat molemmat luonnontieteen opettajia Kuopion lyseossa, josta hän itsekin kirjoitti ylioppilaaksi vuonna 1926. Kemiasta ja geologiasta kiinnostunut Erämetsä valmistui diplomi-insinööriksi 1934 ja väitteli tekniikan tohtoriksi 1938 aiheenaan indiumin esiintyminen suomalaisissa mineraaleissa. Hän toimi Teknillisessä korkeakoulussa analyyttisen kemian lehtorina vuosina 1940–1946 ja sen jälkeen epäorgaanisen kemian professorina. Hänen professorikaudellaan TKK:lle hankittiin uutta laitteistoa, kuten spektrografi ja Suomen ensimmäinen kipinäherätykseen perustuva massaspektrometri. Erämetsä kehitti yhdessä Thure Georg Sahaman kanssa vuonna 1939 kompleksinmuodostukseen ja kromatografiaan perustuvan uuden menetelmän harvinaisten maametallien erottamiseen. Hänen aloitteestaan harvinaisten maametallien teollinen tuotanto aloitettiin 1960-luvulla Typpi Oy:n tehtailla Oulussa.


title: Olavi Erämetsä

text: Erämetsän tunnetuin, joskin kiistelty saavutus oli prometium-alkuaineen väitetty eristäminen luonnosta. Hän kertoi kyenneensä eristämään prometiumin isotooppia Pm-147:ää vuonna 1964 Kuolan niemimaan apatiitista ja julkaisi löydöksensä seuraavana vuonna. Kansainvälinen tiedeyhteisö suhtautui löydökseen epäillen, sillä vaikka prometiumia voikin syntyä luonnossa uraanimalmin hajoamistuotteena, lyhyen puoliintumisajan vuoksi sen pitoisuuden luonnonmineraaleissa arveltiin olevan liian pieni eristettäväksi.


title: Kolmanneksen sääntö

text: Kolmanneksen sääntö on kuvataiteilijoiden, kuten valokuvaajien, taidemaalareiden ja graafikoiden käyttämä yksinkertainen sommitteluohje. Kuva jaetaan yhdeksään yhtä suureen osaan pysty- ja vaakasuunnassa. Viivojen neljälle risteyskohdalle voidaan asettaa kuvan sommittelun kannalta tärkeitä tapahtumia. Näin voidaan saada kuvaan enemmän jännitettä, voimaa ja mielenkiintoa kuin sommittelukohtien asettamisella keskelle kuvaa.


title: Kolmanneksen sääntö

text: Oikealla oleva valokuva havainnollistaa kolmanneksen sääntöä. Horisontti on kuvan alemman kolmanneksen viivalla ja puu sijaitsee risteyskohdassa, jota kutsutaan usein huomiopisteeksi. Kolmanneksen sääntö on visuaalinen, ei mekaaninen tai geometrinen ohje. Esimerkiksi tässä kuvassa taivaan ja maan raja on sommitteluviivalla, mutta vastaranta kokonaisuudessaan on tarpeeksi lähellä noudattaakseen kolmanneksen sääntöä. Kolmanneksen sääntöä voi noudattaa myös vaikka sommittelemalla horisontti alemman viivan yläpuolelle.


title: Kasperi Kapanen

text: Kasperi Kapanen (s. 23. heinäkuuta 1996 Kuopio) on suomalainen jääkiekkoilija, joka edustaa NHL-seura Toronto Maple Leafsin organisaatiota. Pittsburgh Penguins varasi hänet vuoden ensimmäisellä kierroksella.


title: Kasperi Kapanen

text: Helsingissä järjestetyissä nuorten MM-kilpailuissa 2016 Kapanen ratkaisi Suomelle maailmanmestaruuden jatkoaikamaalillaan. MM-kullan ratkaissut maali valittiin vuoden sykähdyttävimmäksi urheiluhetkeksi Suomen Urheilugaalassa.


title: Kasperi Kapanen

text: Kapanen on Kalevan Pallon kasvatti. Kaudella 2011–2012 hänet valittiin B-nuorten vuoden tulokkaaksi Heino Pulli -palkinnolla. Kaudella 2012–2013 Kapanen oli joukkueen A-nuorten paras maalintekijä 14 osumallaan.


title: Kasperi Kapanen

text: Kapanen teki SM-liigadebyttinsä vain 16-vuotiaana kotiottelussa Saimaan Palloa vastaan 20. joulukuuta 2012. Hän pelasi heti ykkösketjussa Jukka Voutilaisen ja Sakari Salmisen kanssa. Uransa avausmaalin Kapanen teki rangaistuslaukauksesta uransa neljännessä ottelussa Oulun Kärppiä vastaan 19. tammikuuta 2013. Kapanen pelasi ensimmäisen yhteisen ottelunsa isänsä kanssa 11. tammikuuta 2013 Tampereen Ilvestä vastaan, ja samassa ketjussa SaiPaa vastaan 22. tammikuuta 2013. Hän teki pelaamissaan 13 ottelussa neljä maalia. Näistä kolme tuli peräkkäisissä otteluissa. Huhtikuussa 2013 Kapanen teki isänsä kanssa samaan aikaan kolmevuotisen jatkosopimuksen KalPan kanssa.


title: Kasperi Kapanen

text: Kesällä Kapanen varattiin ensimmäisellä kierroksella 25. pelaajana. Hän oli ainoa ensimmäisellä kierroksella varattu suomalainen. Lisäksi Kapanen kävi kesällä pelaamassa Karri Kiven valmentaman Suomen nuorten maajoukkueen kanssa Lake Placidissa järjestetyssä turnauksessa.


title: Kasperi Kapanen

text: Heti kauden 2013–2014 alkupuolella syyskuun lopulla Kapanen joutui loukkaantumisen vuoksi sivuun. Hänen arvioitiin olevan kahdesta kolmeen viikkoa pois pelaavasta kokoonpanosta. Hän teki paluun kaukaloon lokakuun alun jälkeen. Joulukuussa Kapanen joutui taas sivuun kärsiessään harjoituksissa saadusta olkapäävammasta. Kyseisen loukkaantumisen seurauksena häneltä jäi väliin vuodenvaihteessa pelatut alle 20-vuotiaiden maailmanmestaruuskilpailut, joissa Suomi voitti 16 vuoden tauon jälkeen maailmanmestaruuden. Maaliskuussa 2014 Kapanen pelasi oman ikäluokkansa joukkueessa B-junioreissa tehden hattutempun ja yhden syöttöpisteen. Yhteensä hän teki kahdessa ottelussaan viisi maalia ja kuusi pistettä.


title: Kasperi Kapanen

text: Kapanen oli vuoden 2013 puolella rankingien kärkipäässä silmällä pitäen. Hän oli suurimmassa osassa ennusteista parhaana eurooppalaisena. Maailmassa hän oli kymmenen parhaan joukossa. Vaikka Kapanen oli sivussa, hän oli vielä nuorten kisojenkin jälkeen samoilla sijoituksilla. Vielä viimeisissä ennusteissa Kapanen sijoittui suurimmaksi osaksi 15 parhaan joukkoon. Lopulta Kapasen varausnumero tippui yllättävän alhaiseksi ja hänet varattiin Julius Hongan jälkeen toisena suomalaisena vasta numerolla 22 Pittsburgh Penguinsiin.


title: Kasperi Kapanen

text: Elokuussa 2014 Kapanen sai kutsun Pittsburghin harjoitusleirille. Kapanen teki ensimmäisen maalinsa Pittsburghin paidassa 27. syyskuuta harjoitusottelussa Columbus Blue Jacketsia vastaan. Kyseessä oli ylivoimamaali. Hänet valittiin myös ottelun ykköstähdeksi. Ottelun jälkeen Pittsburghin päävalmentaja Mike Johnston kertoi, että Kapasen paikka NHL-kokoonpanossa on lähellä. Lopulta Kapanen kuitenkin palasi Kuopioon ja KalPaan vielä kaudeksi 2014–2015.


title: Kasperi Kapanen

text: Kapanen pelasi kauden ensimmäisen ottelunsa 11. lokakuuta ja pääsi heti pisteille syötettyään Jukka Voutilaisen tekemän ottelun avausmaalin. Vuodenvaihteessa Kapanen valittiin edustamaan Suomea alle 20-vuotiaiden maailmanmestaruuskilpailuihin. Hän aloitti kisat ensimmäisessä hyökkäyskentällisessä Aleksi Mustosen ja Artturi Lehkosen kanssa. Ennen kisoja suurten odotusten kohteena ollut Kapanen pelasi kuitenkin vaisun turnauksen, vaikka piristyikin loppupuolella. Muun muassa kanadalainen toimittaja Elliotte Friedman listasi Kapasen yhdeksi turnauksen pahimmista epäonnistujista.


title: Kasperi Kapanen

text: Runkosarjassa Kapanen teki kaudella 2014–2015 41 pelaamassaan ottelussa 11 maalia ja 21 pistettä. Pudotuspeleissä hän pelasi viisi peliä ja sai niissä viisi maalisyöttöä. KalPan kauden päätyttyä puolivälierätappioon Lukkoa vastaan, Kapanen lähti loppukauden ajaksi AHL:ään Pittsburghin farmijoukkue Wilkes-Barre/Scranton Penguinsiin. Kapasen omien varusteiden kadottua matkan aikana, hän pelasi ensimmäiset harjoitukset lainaluistimilla ja -mailalla. Kapanen debytoi AHL:ssä 9. huhtikuuta vierasottelussa Lehigh Valley Phantomsia vastaan. Hän teki ottelun avausmaalin ja syötti Tom Kuhnhacklin tekemän 2–0 -johtomaalin. Penguins voitti ottelun 3–0 ja Kapanen valittiin heti debyytissään ottelun ykköstähdeksi. Hänestä tuli samalla Penguinsin seurahistorian nuorin maalintekijä.


title: Kasperi Kapanen

text: Heinäkuussa 2015 Kapanen siirtyi pelaajakaupassa Toronto Maple Leafsiin ja pelaa heidän farmijoukkueessaan Toronto Marliesissa AHL:ssä kaudella 2015–2016. Maaliskuun lopussa 2016 hän sai kuitenkin komennuksen takaisin NHL:ään.


title: Kasperi Kapanen

text:
Kapanen saavutti kultaa Suomen alle 16-vuotiaiden maajoukkueen kokoonpanossa nuorten talviolympialaisissa vuonna 2012. Tuolloin olympiakullan ratkaisu Venäjää vastaan venyi aina rangaistuslaukauskilpailuun asti, kunnes Suomi lopulta vei ottelun numeroin 2–1. Myös Kapanen itse onnistui tuolloin rangaistuslaukauksessaan.
Kapanen oli mukana voittamassa alle 18-vuotiaiden MM-pronssia Sotšissa 2013. Pronssiottelussa Suomi voitti isäntämaa Venäjän lukemin 2–1, Kapasen tehdessä ottelun voittomaalin. Koko turnauksessa Kapaselle muodostui tehopisteitä 5+3 seitsemässä ottelussa. Kapanen valittiin myös alle 20-vuotiaiden maajoukkueeseen Helsingissä järjestettyihin MM-kilpailuihin 2016. Tammikuun viidentenä päivänä hän ratkaisi Suomelle maailmanmestaruuden jatkoaikamaalillaan loppuottelussa Venäjää vastaan. MM-kullan ratkaissut maali valittiin vuoden sykähdyttävimmäksi urheiluhetkeksi Suomen urheilugaalassa.


title: Kasperi Kapanen

text: Kapanen pelasi ensimmäistä kertaa miesten maajoukkueessa jääkiekon MM-kisoissa 2018 Tanskassa.


title: Kasperi Kapanen

text: Kasperi Kapanen on SM-liigan historian ensimmäinen kolmannen sukupolven pelaaja. Hänen isoisänsä Hannu pelasi 300 pääsarjaottelua SM-sarjassa ja -liigassa vuosina 1971–1980 ja isänsä Sami yli 400 SM-liigaottelua vuosina 1990–2014. Lisäksi Sami Kapanen pelasi urallaan yli 800 NHL-ottelua.


title: Kasperi Kapanen

text: Kapanen seurustelee kanadalaisen Annika Boronin kanssa.


title: Olavi Eränkö

text: Eino Olavi Eränkö, ent. Enroos (12. huhtikuuta 1924 Helsinki – 11. marraskuuta 1984 Helsinki) oli suomalainen lääkäri ja professori. Hänen erikoisalaansa olivat histologia ja histofysiologia. Eränkö oli Helsingin yliopiston anatomian dosentti 1952–1956 ja professori vuodesta 1956. Hän oli Työterveyslaitoksen fysiologi 1951–1954 ja fysiologian osaston apulaisjohtaja 1954–1956. Erängön tutkimuskohteena oli varsinkin lisämunuaisten rakenne ja toiminta.


title: Olavi Eränkö

text: Erängön vanhemmat olivat vakuutusmatemaatikko Gösta Fredrik Eränkö ja Impi Siviä Aino Frisk. Hän avioitui 1946 Maija Elina Puustisen kanssa. Eränkö tuli ylioppilaaksi Helsingin suomalaisesta reaalilyseosta 1941 ja valmistui lääketieteen lisensiaatiksi 1950. Lääketieteen tohtoriksi hän väitteli Suomessa 1952, filosofian tohtoriksi hän väitteli Edinburghin yliopistossa 1958. Eränkö teki runsaasti kansainvälisiä tutkimus- ja opintomatkoja ja toimi useissa alansa yhdistyksissä sekä kotimaisissa ja kansainvälisissä järjestöissä.


title: Dresdenin joulumarkkinat

text: Dresdenin joulumarkkinat on perinteinen joulunalusajan tapahtuma Dresdenissä Saksassa. Ne ovat Saksan vanhimpia tunnettuja joulumarkkinat, ensimmäinen maininta on vuodelta 1434. Paikallisen nimensä "Striezelmarkt" markkinat ovat saaneet stollen-joululeivonnaisesta eli kuorrutetusta hedelmäkakusta. Stollen-kakkua on myyty vuodesta 1471.


title: Dresdenin joulumarkkinat

text: Vuosittain markkinoilla käy noin 2,5 miljoonaa kävijää.


title: Wienin joulumarkkinat

text: Wienin joulumarkkinat ("Christkindlmarkt ") on perinteinen joulunalusajan tapahtuma Wienissä Itävallassa. Ne kuuluvat Euroopan suosituimpiin joulumarkkinoihin, ja nillä käy vuosittain miljoonia ihmisiä. Markkinat järjesttään kaupungintalon edustalla, ja koristeltujen myyntikojujen lisäksi niihin kuuluvat lähipuistoon tehdyt koristevalot.


title: Wienin joulumarkkinat

text:
Wienissä on järjestetty markkinoita jo vuodesta 1294 alkaen.
Tuon aikaiset markkinat eivät kitenkaan liittyneet jouluun. Varsinaisista joulumarkkinoista on tietoja 1600-luvulta alkaen, ja niiden paikka on siirtynyt vuosien varrella useita kertoja.


title: Carl Gustaf Eschner

text: Carl Gustaf Eschner (1805–1853) oli turkulainen kauppias, joka testamenttasi Turun kaupungille merimiehiä ja kauppamiehiä hoitavan vapaasairaalan rakentamiseksi noin 30 000 hopearuplaa. Sairaala jäi aikoinaan rakentamatta, mutta vuonna 1919 varojen hoitajaksi perustettu Eschnerska Frilasarettet -säätiö on tukenut merkittävästi Turunmaan sairaalan, sisätautisairaalan ja vuosina 1961–2007 toimineen saattohoitokoti Turun Radiumkodin rakentamista. Säätiö on tukenut myös muun muassa Turun yliopistoa ja Åbo Akademita.


title: Carl Gustaf Eschner

text: Carl Gustaf Eschner ansaitsi omaisuutensa kaupankäynnillä ja laivanvarustajana. Hän oli osavarustajana kymmenkunnassa rahtilaivassa ja osakkaana telakkayrityksessä sekä suomalais-venäläisessä valaanpyyntiyhtiössä Rysk-Finska Hwalfiskeri Bolaget.


title: Carl Gustaf Eschner

text: Eschner kuoli perheettömänä 48 vuoden iässä. Kymmenen päivää ennen kuolemaansa hän allekirjoitti testamentin 30 tuhannesta hopearuplasta sairaalan perustamiseksi. Hanketta yritettiinkin saada liikkeelle useaan otteeseen vuosina 1862–1918, mutta hankkeen toteutumisen esteenä oli muun muassa nopea inflaatio ja Eschnerin liian yksityiskohtaiset testamenttimääräykset. Hänen viimeinen tahtonsa oli muun muassa, että sairaala olisi pitänyt rakentaa Samppalinnan tuulimyllyn paikalle, jota pidettiin tarkoitukseen sopimattomana tonttina.


title: Carl Gustaf Eschner

text: Vuonna 1919 perustettiin säätiö nimeltä Stiftelsen Eschnerska Frilasarettet sairaalahankkeen toteuttamiseksi. Säätiö omisti Samppalinnan tuulimyllyn vuoteen 1956 asti, jolloin se teki kaupungin kanssa vaihtokaupan ja sai tilalle sairaalatontin Mäntymäeltä, nykyisen Turun kaupunginsairaalan alueelta.


title: Carl Gustaf Eschner

text: Vuonna 1967 lopulta todettiin lahjanantajan alkuperäisen toiveen täyttäminen mahdottomaksi, ja säätiön sääntöjä muutettiin 1967 ja 2008 niin, että säätiö voi vapaammin tukea turkulaista ja varsinaissuomalaista sairaalatoimintaa, vanhusten asumista ja ennalta ehkäisevää terveydenhoitoa.


title: Laulu koti-ikävästä

text: Laulu koti-ikävästä on Mika Ronkaisen ohjaama vuonna 2013 ilmestynyt dokumenttielokuva. Dokumentin tarina kertoo isän ja pojan, Tauno ja Kai Latvalehdon, automatkasta Oulusta Göteborgiin takaisin maisemiin, joissa he asuivat 1970-luvulla koko Kain lapsuuden aina tämän murrosikään saakka. Matka muuttuu musiikilliseksi retkeksi yhteiseen tunnemuistiin ja suomalaissiirtolaisuuden historiaan.


title: Laulu koti-ikävästä

text: "Laulu koti-ikävästä" oli elokuvateatterilevityksessä sekä Suomessa että Ruotsissa keväällä 2013. Elokuva sai molemmissa maissa teatterilevityksessä yhteensä noin 20.000 katsojaa. "Laulu koti-ikävästä" sai teatteriensi-iltansa Ruotsissa 22. maaliskuuta 2013 nimellä "Ingen riktig finne" ja Suomessa 5. huhtikuuta 2013. Elokuva julkaistiin DVD:nä sekä Ruotsissa että Suomessa syksyllä 2013.


title: Laulu koti-ikävästä

text: Ronkainen voitti elokuvallaan parhaan pohjoismaisen dokumenttielokuvan palkinnon Göteborgin kansainvälisillä elokuvafestivaaleilla helmikuussa 2013.


title: Laulu koti-ikävästä

text: "Laulu koti-ikävästä" palkittiin Tampereen elokuvajuhlilla kaikkiaan kolmella palkinnolla: yleisöpalkinnolla, pääpalkinnolla yli 30-minuuttisten elokuvien sarjassa, sekä jaetulla Risto Jarva -palkinnolla.


title: Laulu koti-ikävästä

text: Vuoden 2014 Jussi-gaalassa "Laulu koti-ikävästä" sai parhaan dokumenttielokuvan sekä parhaan musiikin Jussi-palkinnot.


title: Laulu koti-ikävästä

text: "Laulu koti-ikävästä" valittiin syksyllä 2014 Suomen Prix Europa -ehdokkaaksi TV-dokumenttien sarjassa.


title: Laulu koti-ikävästä

text: "Laulu koti-ikävästä" -dokumenttielokuvasta sovitettu näytelmäversio sai ensi-iltansa Oulun kaupunginteatterissa 27. helmikuuta 2016. Näytelmän käsikirjoitti ja ohjasi Mika Ronkainen. Näytelmäsovituksen ohjasi Mika Ronkainen.


title: Mourad Benmehidi

text: Mourad Benmehidi (s. 1. helmikuuta 1953 Annaba, Ranskan Algeria) on algerialainen diplomaatti. Hän opiskeli oikeustiedettä Algerin yliopistolla, josta hän valmistui vuonna 1976. Hän aloitti uran juristina vuonna 1979 ja työskentelyn Algerian ulkoministeriön palveluksessa 1982. Hänestä tuli vuonna 2008 maansa pysyvä YK-edustaja; tätä ennen hän oli muun muassa toiminut vuodesta 2003 pysyvänä YK-varaedustajana.


title: Mourad Benmehidi

text: Benmehidillä on sujuvat arabian, ranskan, englannin ja saksan taidot. Hän on naimisissa, ja hänellä on kolme lasta.


title: Joulu Suomessa

text: Joulu Suomessa alkaa Suomen juhlapäiville ominaisesti varsinaisen juhlapäivän aattona eli 24. joulukuuta. Varsinkin jouluaaton ilta on muodostunut jouluajan tärkeimmäksi juhlapäiväksi, ja nykyisin myös se on useimmilla työpaikoilla palkallinen vapaapäivä. Muista juhlapäivistä poiketen myös julkinen liikenne loppuu Suomessa lähes kokonaan iltapäivällä jouluaattona. Jouluaika päättyy loppiaisena.


title: Joulu Suomessa

text: Suomalaisessa kansanperinteessä jouluajan on usein katsottu alkavan Tuomaan päivästä 21. joulukuuta ja jatkuvan Nuutin päivään saakka 13. tammikuuta. Tätä heijastavat monet lorut, kuten "Hyvä Tuomas joulun tuopi, paha Nuutti pois sen viepi". Ennen vuotta 1774 vietettiin Suomessa pyhäpäivinä myös kolmatta joulupäivää eli apostoli Johanneksen päivää 27. joulukuuta sekä neljättä joulupäivää eli viattomien lasten päivää 28. joulukuuta.. Kuningas Kustaa III kuitenkin vähensi ne kahteen, koska aatelisten ja porvarien mielestä pitkät pyhät laiskistivat palkollisia liikaa. Kolmatta ja neljättä joulupäivää on nimitetty myös "pikkupyhiksi" tai "arkipyhiksi". Suomen ortodoksinen kirkko viettää joulua samaan aikaan kuin läntiset kirkkokunnat.


title: Joulu Suomessa

text: Suomessa jouluun on liitetty vanhan pyhäinpäivän tienoille ajoittuneen sadonkorjuujuhlan, kekrin piirteitä. Ruotsalaisilla ja suomalaisilla joulupukki (nuuttipukki) oli mies, joka pukeutui hedelmällisyysriitin hahmoksi, pukiksi. Hän laittoi pukin sarvet päähän muuttuakseen šamanistisen perinteen mukaan pukin kaltaiseksi. Asuun kuuluivat myös tuohesta tehty naamari ja nurin käännetty lammasnahkaturkki.


title: Joulu Suomessa

text: Pikkulintujen ruokkiminen jouluna on vanha tapa ja kuuluu talonpoikaiskulttuurin viljelytaikuuteen. Joulun ohra- tai kauralyhteen tarkoitus oli saada linnut jättämään kesällä viljan rauhaan. Muinaissuomalaiset mahdollisesti ajattelivat, että kuolleet eli sielulinnut olivat elävien kanssa mukana keskitalven juhlassa. Siihen on voinut myös liittyä uskomus, että linnut tuovat talolle onnea. Ruotsissa kirkko vastusti tapaa ja se oli Suomessakin katoamassa, kunnes eräät lehdet ja hyväntekeväisyysjärjestöt elvyttivät sen.


title: Joulu Suomessa

text: Perinteisiä joulukoristeita ovat himmeli ja olkipukki. Oljesta tehdyt koristeet tulevat kekristä, sadonkorjuun juhlasta. Ensimmäiset joulukuuset tulivat Suomeen 1800-luvun puolivälissä.


title: Joulu Suomessa

text: Jouluaamun hyvin aikainen joulukirkko kuuluu protestanttiseen perinteeseen. Kirkossa kuullaan jouluevankeliumi ja veisataan Lutherin virsi 21 Enkeli taivaan. Aikaisemmin luterilainen kirkko suhtautui joulukirkkoon ankarasti. Jos ei ollut kirkossa, sai vuosittaisilla kinkereillä julkiset nuhteet. Jouluevankeliumin lukeminen ennen ateriaa yleistyi 1800-luvun lopulla herätysliikkeiden vaikutuksesta.


title: Joulu Suomessa

text: Saunominen jouluna on vanha tapa. Joulusaunassa peseydyttiin ennen joulun viettoa ja sinne vietiin ruoka- ja juomalahjoja tontulle. Joululahjojen antamista alettiin harrastaa 1800-luvun alussa varakkaissa perheissä. Joulukalenterit tulivat Suomeen toisen maailmansodan jälkeen.


title: Joulu Suomessa

text: Tapa käydä hautausmaalla sytyttämässä kynttilöitä sukuhaudoille alkoi 1900-luvulla ja yleistyi talvisodan jälkeen sankarihaudoilla ja pian muillakin. Kekrin kuuluneet vainajien hyvittely- ja kestitystavat siirtyivät jouluun. Nykyisin kynttilöitä voidaan sytyttää yhteisenä kokemuksena vainajien muiston kunnioittamiseksi.


title: Joulu Suomessa

text: Tapa syödä runsaasti jouluaterialla periytyy muinaissuomalaisilta ja liittyy maatalousvuoden kiertoon sekä talvipäivänseisauksen tienoilla vietettyyn valon juhlaan. Aikana, jolloin ruoka kasvatettiin itse, mässäily ja lihan syöminen jouluna olivat harvinaista ylellisyyttä. Lipeäkala ja puuro ovat vanhimpia kansan jouluruokia. Ohra vaihtui riisiin 1800-luvulla. Laatikkoruoat, luumukiisseli ja piparkakut omaksuttiin säätyläissaleista talonpoikaispöytiin 1800-luvulla ja 1900-luvulla. Joulukinkku syrjäytti kekripässin myöhään. 1940-luvulla sen haastajaksi tuli kalkkuna.


title: Joulu Suomessa

text: Suomen Posti on julkaissut joulupostimerkkejä vuodesta 1973 lähtien.


title: Joulu Suomessa

text: Joulu on perinteisesti ollut perhejuhla, mutta 2000-luvulla joulun viettäminen yksin on yleistynyt.


title: Joulu Suomessa

text: Yleisiä joulukoristeita ovat kuusenoksat, joulukuusi, joulukranssit, olkipukit, himmeli, omenat, kynttilät, joulun pöytäliinat, joulukukat, ulkosoihdut, jäälyhdyt ja lyhteet.


title: Joulu Suomessa

text: Luonnon säästämisen vuoksi jotkut voivat joulukuusen hankkimisen sijasta valita pihalta tai lähimetsästä puun ja koristella sen linnuille. Oksille ripustetaan talipalloja. Ennen lahjojen jakoa voidaan sytyttää kynttilöitä edesmenneiden muistoksi. Joulusaunassa käyminen on yleistä.


title: Joulu Suomessa

text: Suomalaiseen jouluateriaan yleensä kuuluvia ruokia ovat muun muassa erilaiset laatikot, yleensä porkkana-, lanttu- ja perunalaatikot sekä erilaiset kalaruoat kuten kylmäsavustettu lohi, graavilohi ja graavisiika. Jouluaattona syödään yleensä riisipuuroa.


title: After Earth

text: After Earth on vuonna 2013 ensi-iltansa saanut yhdysvaltalainen tieteiselokuva, jonka on ohjannut M. Night Shyamalan. Pääosia esittävät Will ja Jaden Smith. Elokuvan tarina sijoittuu aikaan 1 000 vuotta siitä, kun ihmiskunta on hylännyt maapallon ja jatkanut matkaansa tähtiin. Will ja Jaden Smithin esittämät isä ja poika tekevät pakkolaskun hylätylle planeetalle, ja heidän täytyy oppia paitsi myös tekemään yhteistyötä, myös luottamaan toisiinsa.


title: After Earth

text:
13-vuotiaan Kitain isä Cypher murtaa molemmat jalkansa avaruudessa tapahtuneesta onnettomuudessa ja Kitai joutuu lähtemään vaaralliselle matkalle halki hylätyn Planeetta Maan hakemaan sadan kilometrin päähän pudonneesta aluksen takaosasta lähetintä, jolla lähetetään apusignaalia hänen isänsä seuratessaan ja auttaessaan häntä koko ajan. Matkallaan hän kokee hapenpuutetta ja suuria lämpötilan vaihteluita ja kohtaa kehittyneitä eläimiä, vaarallista luontoa ja karanneen avaruusolion, joka karkasi häkistään törmäyksessä. Viestintäyhteyden pätkiessä ja lopulta puuttuessa lähes kokonaan Kitai joutuu tekemään itse valintoja, peittoamaan karanneen Ursa-olion ja lähettämään hätäsignaalin tulivuoren huipulta.
Elokuvan lipputulot jäivät kehnoiksi Yhdysvalloissa, mutta ulkomailla "After Earth" menestyi yllättävän hyvin tehden siitä kassamenestyksen.


title: Topsy-Turvy – mullin mallin

text: Topsy-Turvy - mullin mallin ("Topsy-Turvy") on vuonna 1999 ensi-iltansa saanut Mike Leigh’n ohjaama elokuva. Se kertoo 1800-luvun operettien libretisti-säveltäjäparista Gilbert & Sullivanista.


title: Power Rangers Lightspeed Rescue

text: Power Rangers Lightspeed Rescue on yhdysvaltalainen 40-osainen lasten televisiosarja, joka oli samalla 8. Power Rangers -tuotantokausi. Lightspeed Rescuessa käytettiin japanilaisen 23. Super Sentai -sarjan "Kyuukyuu Sentai GoGoFiven" lavaste-, asu- ja kuvamateriaalia. Sarja esitettiin Yhdysvalloissa 12. helmikuuta 2000 – 18. marraskuuta 2000.


title: Power Rangers Lightspeed Rescue

text: Lightspeed Rescue oli "Power Rangers" -sarjoista ensimmäinen, jossa rangereiden identiteetit oli julkisesti myös siviilien tiedossa. Aiemmilla tuotantokausilla rangereiden henkilöllisyydet oli aina salattu ja paljastettiin ihmisille vain äärimmäisissä tilanteissa. Tässä sarjassa myös rangereiden käyttämät aseet, zordit ja voimat olivat ihmisten valmistamia eikä niihin liittynyt mitään mystistä tai Maapallon ulkopuolista lähdettä. Lightspeed Rescuessa oli myös kuudentena rangerina Titanium Ranger, jolla ei ollut vastinetta Super Sentaissa. Saban Entertainmentin tuottamista sarjoista tällä kaudella viholliset otettiin viimeistä kertaa suoraan sarjan "Super Sentai" -vastineesta. Seuraavan kerran viholliset otettiin suoraan "Super Sentaista" Disneyn tuottamassa sarjassa "Power Rangers Mystic Force", joka esitettiin kuusi vuotta myöhemmin.


title: Power Rangers Lightspeed Rescue

text: Sarja sijoittuu kuvitteelliseen kalifornialaiseen kaupunkiin nimeltä Mariner Bay, joka sijaitsee muinaisen demonien hautausmaan paikalla. Kun eräänä päivänä demonit vapautuvat tuhansien vuosien jälkeen hautaholvistaan, ne vannovat tuhoavansa Mariner Bayn ja rakentavansa valtakuntansa uudestaan. Demonien vapautumisen jälkeen kapteeni William Mitchellin johtama ja valtion tukema organisaatio Lightspeed Rescue värvää neljä siviiliä ja Mitchellin oman tyttären Danan puolustamaan kaupunkia. Kaikilla valituiksi tulleilla neljällä siiviilillä on joku erityinen taito: Carter Grayson, Punainen Lightspeed Ranger, toimi palomiehenä paikallisella paloasemalla; Chad Lee, Sininen Lightspeed Ranger, toimi hengenpelastajana ja merieläinten kouluttajana paikallisessa yleisöakvaariossa; Joel Rawlings, Vihreä Lightspeed Ranger, oli yksipaikkaisella lentokoneella yleisötapahtumissa lentänyt taiteilija; Kelsey Winslow, Keltainen Lightspeed Ranger, oli extreme-urheilua harrastanut atleetikko ja Dana Mitchell, kapteenin tytär ja joka suostui Vaaleanpunaiseksi Lightspeed Rangeriksi, oli ammatiltaan ensihoitaja. Power Rangereita avusti neiti Angela Fairweatherin johtama tiedemiehistä ja insinööreistä koostunut ryhmä, jotka suunnittelivat rangereiden käyttämät aseet, zordit ja voimat. Rangereiden komentokeskuksena toimi vedenalainen sotilastukikohta "Lightspeed Aquabase", jonka sijainti esti vedessä voimansa menettäviä demoneita hyökkäämästä suoraan tukikohtaa vastaan.


title: Power Rangers Lightspeed Rescue

text: Myöhemmin viiden rangerin rinnalle liittyi kapteeni Mitchellin kuolleeksi luultu poika Ryan Mitchell, josta tuli Titanium Ranger. Yhdessä kuusi rangeria estivät demonien pahat suunnitelmat kerta toisensa jälkeen. Taistelu kulminoitui lopputaisteluun, jossa lähes kaikki rangereiden käyttämät zordit ja varusteet tuhoutuivat.


title: Power Rangers Lightspeed Rescue

text:
Lisäksi Lightspeed Rescuessa oli kaksiosainen yhteisjakso edellisen vuoden sarjassa "Power Rangers Lost Galaxy" esiintyneiden rangereiden kanssa, kun "Lost Galaxyn" vihollinen Trakeena saapui tuhoamaan Maan. Trakeenan paluu sai Lightspeed Rangerit yhdistämään voimansa Galaxy Power Rangereiden kanssa.
Ensimmäiset Lightspeed Rescuen zordit perustuivat hälytysajoneuvoihin, jotka Rail Rescuet kuljettivat niiden säilytyspaikasta. Ne pystyivät yhdistymään Lightspeed Megazordiksi. Rail Rescuet olivat itsekin zordeja ja ne muodostivat Supertrain Megazordin. Max Solarzord oli Titanium Rangerin ohjaama zord, joka muistutti avaruussukkulaa. Omegazordit olivat avaruusaluksia, jotka oli myös tehnyt Lightspeed Rescue. Lifeforce Megazord muistutti ulkomuodoltaan Lightspeed Solarzordia, mutta se otti energiansa rangereista itsestään.


title: Kaikki tai ei mitään (elokuva)

text:
Kaikki tai ei mitään ("All or Nothing") on vuonna 2002 ensi-iltansa saanut Mike Leigh’n ohjaama elokuva.
Arkirealistisen draamaelokuvan erilliset tarinajuonteet seuraavat kolmea työväenluokan perhettä, jotka taistelevat henkisen ja taloudellisen selviytymisen rajamailla. Keskeisin rooli on taksinkuljettajan (Timothy Spall) ja valintamyymälän kassan (Lesley Manville) nelihenkisellä perheellä, jonka työtön ja aggressiivinen teinipoika kärsii liikalihavuudesta ja saa sydänkohtauksen.


title: Håkan Bråkan & Josef

text: Håkan Bråkan & Josef on vuonna 2004 ensi-iltansa saanut Erik Leijonborgin ohjaama ruotsalainen elokuva.


title: Tsatsiki, mutsi ja poliisi

text:
Tsatsiki, mutsi ja poliisi ("Tsatsiki, morsan och polisen") on vuonna 1999 ensi-iltansa saanut Ella Lemhagenin ohjaama elokuva. Käsikirjoituksen siihen teki lastenkirjailija Ulf Stark.
Pikku Tsatsiki, ruotsalaisen yksinhuoltajaäidin poika, ei ole koskaan nähnyt kreikkalaista kalastajaisäänsä. Hänen kotinsa ylimääräistä huonetta vuokraa mukava moottoripyöräpoliisi, jonka Tsatsiki arvelisi sopivan äidilleen paremmin kuin äidin bändin basistin, jonka kanssa äiti seurustelee. Tsatsiki lähtee äitinsä kanssa lomalle samalle Kreikan saarelle, jossa Tsatsiki sai alkunsa kymmenisen vuotta aiemmin.


title: Tsatsiki, mutsi ja poliisi

text: Vuonna 2001 elokuva sai jatko-osan Tsatsiki 2 – ikuisesti ystäviä.


title: Meno & paluu

text: Meno & paluu ("Tur & retur") on Ella Lemhagenin käsikirjoittama ja ohjaama ruotsalainen lasten komediaelokuva vuodelta 2003.


title: Meno & paluu

text: 11-vuotias Martin, homoksi haukuttu herkkä pianistipoika, on lähdössä viikonlopuksi isänsä luokse maatilalle, vaikkei yhtään huvittaisi. Samaan aikaan 11-vuotias räväkkä poikatyttö Julia on matkalla äitinsä ja äidin uuden poikakaverin luo viettämään häitä. Lapset saapuvat lentokentälle samaan aikaan, ja Julia huomaa heidän ulkonäkönsä samanlaisuuden. He päättävät vaihtaa rooleja, ja kommellukset alkavat.


title: Meno & paluu

text: Sekä Martinia että Juliaa näyttelee Amanda Davin.


title: Maanantain auringossa

text: Maanantain auringossa ("Los Lunes al sol") on vuonna 2002 julkaistu Fernando León De Aranoan ohjaama elokuva. Se kertoo työttömiksi jääneistä telakkatyöläisistä Espanjan Galiciassa. Yhdessä pääosassa nähdään Javier Bardem.


title: Nürnbergin joulumarkkinat

text: Nürnbergin joulumarkkinat ("Christkindlesmarkt") on perinteinen joulunalusajan tapahtuma Nürnbergissä Saksassa. Ne kuuluvat Euroopan kuuluisimpiin joulumarkkinoihin, vaikka eivät ole vanhimmat eivätkä suurimmat. Markkinat on järjestetty vuodesta 1628 alkaen. Ne tunnetaan erityisesti ruokavalikoimastaan: makkaroita, hehkuviiniä ja hunajasta tehtyjä piparkakkuja.


title: Nürnbergin joulumarkkinat

text: Markkinat avataan ensimmäistä adventtia edeltävänä perjantaina. Frauenkirchen parvekkeelle nousee poikalapsi, joka avaa markkinat vakavalla puheella, jota seuraa torvimusiikki ja "Jouluyö, juhlayö" -laulu. Jeesuslasta edustava vaaleakiharainen nuori on avannut markkinat vuodesta 1948 alkaen, ja rooliin valitaan uusi esittäjä kahden vuoden välein.


The Company You Keep – Ikuiset liittolaiset on vuonna 2012 ensi-iltansa saanut poliittinen toimintatrilleri. Sen on tuottanut ja ohjannut Robert Redford, joka näyttelee myös pääosaa. Neil Gordonin vuonna 2003 julkaistuun samannimiseen romaaniin perustuvan käsikirjoituksen teki Lem Dobbs. Elokuvan tarina kertoo pankkiryöstöstä ja poliisin murhasta epäillyn radikaaliryhmän The Weather Undergroundin jäsenen paljastumisesta vuosikymmenten piilottelun jälkeen.


title: Viiru ja Pesonen joulupuuhissa

text: Viiru ja Pesonen joulupuuhissa ("Pettson & Findus: Tomtemaskinen") on vuonna 2005 ensi-iltansa saanut Jörgen Lerdamin ohjaama saksalais-ruotsalais-tanskalainen animaatioelokuva, jonka tarina perustuu Sven Nordqvistin "Viiru ja Pesonen" -lastenkirjoihin.


title: Luettelo televisiosarjan Power Rangers Lightspeed Rescue jaksoista

text: Luettelo 8. Power Rangers -tuotantokauden "Power Rangers Lightspeed Rescuen" jaksoista. Sarjassa hyödynnettiin japanilaisen 23. Super Sentai -sarjan "Kyuukyuu Sentai GoGoFiven" lavaste-, asu- ja kuvamateriaalia. Sarja esitettiin Yhdysvalloissa 12. helmikuuta 2000 – 18. marraskuuta 2000. Kausi on julkaistu myös DVD:llä Saksassa 11. toukokuuta 2012. Saksalaisilta levyiltä kaikki 40 jaksoa löytyvät viideltä eri DVD-levyltä.


title: Reginald Bratton

text: Reginald Bratton (s. 6. helmikuuta 1986 Pohjois-Carolina) on yhdysvaltalainen koripalloilija, pelipaikaltaan takamies. Hän edustaa kaudella 2016–2017 Suomen Korisliigassa pelaavaa Korihaita.


title: Reginald Bratton

text: Lenoir-Rhynen yliopistoa opiskeluaikanaan edustanut Bratton siirtyi vuonna 2009 Eurooppaan, brittiläiseen Worthing Thunderiin, jonka jälkeen hän pelasi Espanjassa ja Marokossa. Joulukuussa 2012 Tampereen Pyrintö etsi sijaista loukkaantuneelle Kenneth Lowelle, ja seura solmi paluuta Eurooppaan halunneen Brattonin kanssa kahden kuukauden sopimuksen. Korisliigan lisäksi Bratton pelasi Pyrinnössä myös yhden EuroChallenge-ottelun. Hän teki Korisliigan piste-ennätyksensä, 26 pistettä, 30. joulukuuta 2012 ottelussa Lappeenrannan NMKY:tä vastaan.


title: Reginald Bratton

text: 6. tammikuuta 2013 pelatussa ottelussa LrNMKY:tä vastaan Bratton loukkasi vaarattomalta näyttäneessä tilanteessa jalkaansa. Jatkotutkimuksissa todettiin, että jalasta oli katkennut akillesjänne. Parantumisajaksi arvioitiin 5–6 kuukautta. Pyrinnössä Bratton ehti pelata seitsemässä ottelussa.


title: Reginald Bratton

text: Syksyllä 2015 Bratton siirtyi Suomeen, I-divisioona B:ssä pelanneeseen Namika Lappeenrantaan. Marraskuussa hän siirtyi I-divisioona A:ssa pelanneeseen Korihaihin. Brattonin Korihait-sopimus oli aluksi kuukauden mittainen laina- ja samalla try-out-sopimus. Bratton kuului Korihaiden miehistöön kauden loppuun asti, ja joukkue voitti M1DA:n mestaruuden nousten samalla Korisliigaan. Nopeasti kauden päättymisen jälkeen Bratton teki Korihaiden kanssa jatkosopimuksen seuraavaksi kaudeksi. Sopimus purettiin lokakuussa 2016.


title: Christmas Evil

text: Christmas Evil (tunnetaan myös nimillä "You Better Watch Out" ja "Terror in Toyland") on yhdysvaltalainen vuonna 1980 valmistunut jouluaiheinen Lewis Jacksonin ohjaama kauhuelokuva.


title: Christmas Evil

text: Elokuva sai ensi-iltansa Yhdysvalloissa marraskuussa 1980. Suomessa Finnkino julkaisi elokuvan DVD:nä vuonna 2008.


title: Christmas Evil

text: Jouluaattona vuonna 1947 Stadlingin perheen lapset näkevät, kun heidän isänsä joulupukiksi pukeutuneena tulee savupiipusta, ja tuo joululahjat. Myöhemmin perheen lapsi Harry todistaa, kun joulupukiksi pukeutunut isä harrastaa seksiä äidin kanssa. Harry järkyttyneenä juoksee ullakolle, jossa viiltää itseään käteen lattialle rikotun lasipallon sirpaleella.


title: Christmas Evil

text: 33 vuotta myöhemmin (vuonna 1980) psykopaattinen Harry toimii Jolly Dreams-nimisen lelutehtaan johtajana. Harry kokee olevansa ainoa ja oikea joulupukki. Hän on sisustanut kotinsa lukuisilla jouluaiheisilla tavaroilla, ja nukkuu sängyssä joulutontun asussa. Hän tarkkailee kiikarilla naapuriston lapsia, ja tekee heistä muistiinpanoja kirjaan.


title: Christmas Evil

text: Harry tajuaa, että ihmiset pitävät häntä vain pilkkanaan, ja käyttävät jatkuvasti hyväkseen. Kiitospäivän aikaan Harryn nuorempi veli Phil pyytää häntä aterialle, josta Harry kieltäytyy.


title: Christmas Evil

text: Yrityksen pikkujoulujuhlien jälkeen Harry varastaa tehtaan valmistamia leluja. Jouluaattoillan saapuessa Harry pukeutuu joulupukiksi, ja lähtee jakamaan lahjoja naapuruston lapsille. Hän lahjoittaa suuren määrän leluja lastensairaalalle. Harry saapuu läheiselle kirkolle, jossa muutamat seurakuntalaiset alkavat irvailla hänelle. Harry kostaa väkivaltaisesti puhkaisemalla yhdeltä irvailijalta silmän, ja hakkaamalla muutamaa muuta paikallaolijaa kirveellä päähän. Samana iltana Harry murtautuu häntä pilkanneen työtoverin Frankin kotiin, ja murhaa hänet.


title: Christmas Evil

text: Jouluaamuna Harryn veli epäilee, että kaikki ei ole kohdallaan. Ihmisjoukko yrittää ottaa kiinni karkuun pyrkivää Harryä, joka päätyy lopulta veljensä asunnolle. Hän tunnustaa olevansa murhien takana. Phil raivostuu, ja tukehduttaa Harryn. Phil kantaa Harryn auton etupenkille, jolloin Harry herää, ja lähtee ajamaan pois. Ihmisjoukko edelleen seuraa häntä edeten sillalle, jolloin auto nousee ylös lentäen kuuhun.


title: Salaperäinen Venus

text: Salaperäinen Venus on vuonna 2012 ilmestynyt Osmo Pekosen alkuperäisteos, joka kertoo Venuksesta sekä antiikin rakkauden jumalattarena että aurinkokuntamme planeettana. Erityisen huomion kohteina ovat Venuksen ylikulut, Venukseen lähetetyt avaruusluotaimet sekä Venuksen inspiroima scifi. Teoksen kustansi Mäntykustannus.


title: Mäntykustannus

text: Mäntykustannus on pohjoissuomalainen pienkustantamo. Kustantamo on erikoistunut Lappiin ja pohjoisuuteen. Yhtiön toimitusjohtaja on Matti Kaarlejärvi.


title: Lapin tuhat tarinaa

text: Lapin tuhat tarinaa on vuonna 2012 oppihistorian emeritusprofessori Anto Leikolan 75-vuotissyntymäpäivän kunniaksi ilmestynyt Osmo Pekosen ja Johan Sténin toimittama kokoomateos, johon osallistui kaikkiaan 25 kirjoittajaa: Samuli Aikio, Kajsa Andersson, Per Pippin Aspaas, Alessandra Grillo Orlandini, Tuija Hautala-Hirvioja, Klaus Karttunen, Matti Klinge, Caj Kortman, Tarmo Kunnas, Ott Kurs, Matti Leikola, Juhani Lokki, Tony Lurcock, Tapio Markkanen, Teivas Oksala, Osmo Pekonen, Arvo Peltonen, Päivi Maria Pihlaja, Risto Pulkkinen, Panu Rajala, Leif Rantala, Johan Stén, Torsten Stjernberg, Kaari Utrio ja Liisa Voßschmidt. Teos käsittelee Lapin kulttuuri- ja oppihistoriaa sekä Lappiin tehtyjä tieteellisiä tutkimusmatkoja. Lappi on tässä kirjassa ymmärretty laajasti: siihen kuuluvat Suomen, Ruotsin, Norjan ja Venäjän Lapit. Teoksen kustansi Mäntykustannus.


title: Pohjois-Savo (täsmennyssivu)

text: Pohjois-Savo on Savon historiallisen maakunnan pohjoinen osa. Nimi voi viitata myös seuraaviin:


title: Mahamadou Issoufou

text:
Mahamadou Issoufou (s. 1952) nigeriläinen poliitikko ja maan nykyinen presidentti. Issoufou valittiin presidentiksi maaliskuussa 2011 sen jälkeen, kun sotilasjuntta kaappasi helmikuussa 2010 vallan ja syrjäytti entisen presidentti Tandja Mamadoun.
Issoufou kuuluu Hausa kansaan ja on syntynyt Tahaoun departementissa, Dandajin- kaupungissa. Hän kouluttautunut insinööriksi ja on työskennellyt Nigerin valtiollisen kaivosyhtiön Société des Mines de l´Air palveluksessa (SOMAIR). Hän on naimisissa.


title: Mahamadou Issoufou

text: Nigerissä pidettiin helmikuussa 1993 sen historian ensimmäiset monipuoluevaalit. Myös PNDS- puolue, jonka jäsen Issoufou on, osallistui vaaleihin. Vaalituloksen selvittyä myös Issoufou sai paikan maan kansanedustuslaitoksesta Tahaoun departementin edustajana. Parlamentissa PDNS yhdistyi muiden oppositiopuolueiden kanssa Muutosvoimien allianssiksi, AFC. Lähestyviin presidentinvaaleihin PNDS päätti mennä omalla ehdokkaalla, joksi Issoufou nimitettiin. Hän sai kolmanneksi eniten ääniä. Presidentiksi valittiin Mahamane Ousmane. Nigerin pääministeriksi Issoufou nousi 17. huhtikuuta 1993.


title: Mahamadou Issoufou

text: Pääministerin virastaan Issoufou erosi 28. syyskuuta 1994. Syynä oli presidentti Ousmanen julistus, jolla kavennettiin pääministerin toimivaltaa. Tämä johti uusiin vaaleihin tammikuussa 1995. Uudet vaalit, jonka Issoufoun johtama oppositio voitti, eivät avanneet poliittista umpisolmua. Issoufou vaati korkeinta oikeutta erottamaan presidentin, sillä piti tätä kyvyttömänä hoitamaan tehtäviään. Tämä johti 29. tammikuuta 1996 Ibrahim Baré Maïnassaran johtamaan sotilasvallankaappaukseen. Sen yhteydessä Issoufou pidätettiin ja oli vangittuna huhtikuuhun 1996.


title: Mahamadou Issoufou

text: Uudet, kiistanalaiset presidentivaalt pidettiin heinäkuussa 1996. Issoufou oli jälleen ehdokkaana ja tuli jälleen kolmanneksi. Presidentiksi valittiin Maïnassara. Vaalien jälkeen Issoufou pidätettiin jälleen, tällä kertaa kahdeksi viikoksi.


title: Mahamadou Issoufou

text: Vuonna 1999 Nigerissä oli jälleen sotilasvallankaappaus. Sen yhteydessä Maïnassara surmattiin. Vallankaappaajat järjestivät uudet presidentinvaalt, joissa Issoufou tuli toiseksi. Vaalit voitti Tandja Mamadou. Samana vuonna Issoufou valittiin uudelleen kansanedustajaksi.


title: Mahamadou Issoufou

text: Uudet, perustalain määräämäät presidentin vaalit olivat jälleen vuonna 2004. Issoufou oli jälleen ehdokkaana. Hän syytti vaalit voittanutta presidentti Tandja Mamadouta epärehellisyydestä ja siitä että olisi rahoittanut vaalikampanjaansa suoraan valtion kassasta.


title: Mahamadou Issoufou

text: Niger ajautui uuteen sisäpoliittiseen kriisiin vuonna 2009. Presidentti Tandja Mamadou halusi järjestää kansanäänestyksen perustuslain muuttamisesta. Uuden perustuslain myötä presidentin virkakausien määrää ei rajoitettaisi. Oppositio syytti häntä "diktatuurin rakentamisesta ja monarkismista". Issoufou ryhtyi järjestämään opposition kanssa mielenosoitusta joka olisi ollut tarkoitus järjestää 7. kesäkuuta. Viranomaiset kielsivät hankkeen ja pesidentti julisti maahan hätätilan 27. kesäkuuta 2009. Epäselvässä tilanteessa ja presidentinhallinnon painostuksen johdosta Issoufou pakeni maasta 14. syyskuuta, mutta palasi takaisin 30. lokakuuta. Syynä olit häntä vastaan nostettu syyte valtion varojen väärinkäytöstä. Syyte osoittautui perättömäksi ja se oli nostettu poliittisista syistä.


title: Mahamadou Issoufou

text: Sotilaat kaappasivat Nigerissä vallan taas helmikuussa 2010. Uusi sotilasjohto ryhtyi heti valmistelemaan vaaleja. Issoufou asettui jälleen ehdokkaaksi.


title: Mahamadou Issoufou

text:
Oppositiojohtaja Issoufou sai maaliskuun 2011 presidentinvaalissa noin 58 prosenttia äänistä. Edeltävän presidentin Mouvement National pour la Société du Développement-Nassara (MNSD) -puolueen ehdokas, entinen pääministeri Seyni Oumarou sai noin 42 prosenttia äänistä.
Pian presidentiksi tulon jälkeen vuonna 2011 paljastui Issoufouta kohtaan suunnattu salaliitto, jonka päämääränä oli presidentin murhaaminen ja syrjäyttäminen.


title: Mahamadou Issoufou

text: Issoufou asetti hallitukselleen kunnianhimoiset tavoitteet maan kehittämiseksi. Maahan on luotava kestävät demokraattiset instituutiot, Nigerin on oltava turvallinen maa sen kaikille asukkaille kaikilla alueilla, nuorille pitää saada työtä, puhtaan juomaveden saamista on parannettava, opetusta ja terveydenhuoltoa on parannettava, maan infrastruktuuria on parannettava: maanteitä on korjattava, on parannettava sähkönsaantia ja aloitettava rautatien rakentaminen, taloutta kehitettävä. Lisäksi käynnistettiin 3N ohjelma, joka koskee maataloutta: Nigeriläiset ruokkivat nigeriläiset (Les Nigériens Nourissent les Nigériens).


title: Mahamadou Issoufou

text: Nigerin talous on kasvanut Issoufoun kaudella. Vuonna 2011 talouskasvu oli 2,11% ja vuonna 2013 3,6%.


title: Mahamadou Issoufou

text: Vuoden 2015 lopussa Issoufoun puolue ilmoitti, että se asettaa hänet ehdokkaaksi tavoittelemaan jatkokautta presidenttinä. Vaalit pidettiin helmikuussa 2016 ja Issoufou sai 48% äänistä. Perustuslain mukaan piti järjestää uusintakierros, mutta maan oppositio ilmoitti boikotoivansa sitä. Toisella kierroksella Issofou sai 92,57% annetuista äänistä.


title: Dioncounda Traoré

text: Dioncounda Traoré on malilainen poliitikko, joka toimi maansa väliaikaisena presidenttinä huhtikuusta 2012 syyskuun alkuun 2013. Aikaisemmin hän toimi parlamentin puhemiehenä. Traoré on Alliance pour la Démocratie en Mali-Parti Pan-Africain pour la Liberté, la Solidarité et la Justice (ADEMA-PASJ) -puolueen jäsen.


title: Kööpenhaminan satama

text: Kööpenhaminan satama (, LOCODE: DK CPH) on Tanskan pääkaupunki Kööpenhaminassa sijaitseva merisatama. Sataman operatiivisesta toiminnasta vastaa "Copenhagen Malmö Port" -osakeyhtiö (CMP), joka operoi myös Ruotsin Malmön satamaa.


title: Kööpenhaminan satama

text: Kööpenhaminan satama on yksi Tanskan suurimmista yleissatamista. Satamaan kuuluu vapaasatama-alue. Satamassa on muun muassa konttiterminaali ja öljysatama, sinne liikennöi myös matkustajalauttoja (esimerkiksi DFDS Seaways Oslon ja Kööpenhaminan välisellä reitillä) ja se on suosittu risteilysatama.


title: Kööpenhaminan satama

text: Sataman kautta kulkevan konttiliikenteen määrä on viimeisen vuosikymmenen aikana (2003-2011) ollut 120-150 000 TEU vuodessa.


title: Kööpenhaminan satama

text: Kööpenhaminan sataman vuosittainen rahtimäärä:


title: Aarhusin satama

text: Aarhusin satama (, vuoteen 2010 saakka Århus havn, LOCODE: DK AAR) on Tanskan toiseksi suurimmassa kaupungissa Aarhusissa sijaitseva merisatama. Satama on eräs Tanskan suurimmista yleissatamista ja Tanskan suurin konttisatama; sen kautta kulkee noin puolet Tanskan satamien konteista. Satama on myös Tanskan suurin julkisesti omistettu bulkkisatama, jonka kautta kulkee muun muassa viljaa, eläinrehua ja öljyä.


title: Aarhusin satama

text: Aarhusin satama on kokonaisrahtimääränsä puolesta Tanskan suurimpia satamia. Vuosina 2008-2009 se oli maansa 2. suurin satama, edellään ainoastaan Frederician satama.


title: Aarhusin satama

text: Aarhusin sataman vuosittainen rahtimäärä:


title: Frederician satama

text: Frederician satama (, LOCODE: DK FRC) on Tanskan Frederician kaupungissa sijaitseva, vuonna 1808 perustettu merisatama. Satama on Tanskan suurimpia yleissatamia. Sataman toiminnasta on vuodesta 2000 lähtien vastannut "Associated Danish Ports (ADP)" -osakeyhtiö, jonka huolehtii myös naapurikuntien Nyborgin ja Middelfartin pienemmistä satamista. ADP on näiden kolmen kunnan yhteisesti omistama (Fredericia 89%, Nyborg 10,6% ja Middelfart 0,4% osakepääomasta).


title: Frederician satama

text: Fredericia oli vuosina 2008-2009 kokonaisrahtimäärällä mitattuna maansa suurin satama, mutta vuosina 2009-2011 ADP:n satamien rahtimäärä laski ja Aarhusin satama on lähestynyt Fredericiaa maan suurimpana satamana.


title: Frederician satama

text: Fredericia sataman vuosittainen rahtimäärä:


title: Tsezar Kunikov

text: Tsezar Lvovitš Kunikov (; 23. kesäkuuta 1909 – 14. helmikuuta 1943) oli neuvostoliittolainen merivoimien jalkaväen majuri, jonka johtama desanttiosasto valtasi "Malaja Zemljan" sillanpääaseman Novorossijskissa helmikuussa 1943. He pitivät alueen hallussaan ja estivät saksalaisten pääsyn kaupungin satamaan 225 päivää, kunnes vihollinen vetäytyi kaupungista. Kunikov haavoittui kuolettavasti operaation toisella viikolla.


title: Tsezar Kunikov

text: Kunikov syntyi juutalaiseen perheeseen Rostov-na-Donussa vuonna 1909. Hän aloitti insinööriopinnot Moskovan teknillisessä valtionyliopistossa vuonna 1932 ja työskenteli moskovalaisilla tehtailla. Saksan hyökättyä Neuvostoliittoon Kunikov ilmoittautui vapaaehtoisena Mustanmeren laivaston jalkaväkeen. Hänelle myönnettiin Neuvostoliiton sankarin kunnianimi kuolemansa jälkeen.


title: Tsezar Kunikov

text: Kunikovin mukaan on nimetty maihinnousualus ja asteroidi (1971 SL2).


title: Artur Haurus

text: Artur Jurjevitš Haurus (, ; s. 3. tammikuuta 1994 Ratsitšy, Valko-Venäjä) on valkovenäläinen jääkiekkoilija, joka pelaa KHL-joukkue Dinamo Minskissä. Hän on pelipaikaltaan keskushyökkääjä, mutta osaa pelata myös laidassa.


title: Artur Haurus

text: Haurus pelasi ensimmäiset miesten pelinsä jo 15-vuotiaana H’K Njoman Hrodnan kakkosjoukkueessa, Valko-Venäjän toiseksi korkeimmalla sarjatasolla Vyšeišaja ligassa kaudella 2009–2010. Kahden siellä vietetyn kauden jälkeen OHL-joukkue Owen Sound Attack varasi hänet 55. pelaajana . Samana vuonna myös Atlant varasi Haurusin .


title: Artur Haurus

text: Haurus siirtyi kaudeksi 2011–2012 Sound Attackin riveihin. Hänen tulokaskautensa siellä jäi hieman rikkonaiseksi aivotärähdyksen ja rannevamman takia. Haurus teki kauden aikana kaikkiaan 45 runkosarja- ja yhdessä playoff-ottelussa tehot 15+22=37. New Jersey Devils varasi hänet kuudennella kierroksella 180. pelaajana .


title: Artur Haurus

text: Kauden 2012–2013 Haurus aloitti kotimaassaan H’K Njoman Hrodnassa, jossa hän pelasi ensimmäiset pääsarjaottelunsa Ekstraligassa. Tammikuussa 2013 Haurus palasi kuitenkin loppukaudeksi takaisin Sound Attackin vahvuuteen. Kaudeksi 2013–2014 hän siirtyi vuoden mittaisella sopimuksella KHL-joukkue Dinamo Minskiin. Haurusin tulokaskausi toi siellä 30 runkosarjaottelussa tehot 1+3=4. Toukokuussa 2014 hän teki Dinamon kanssa vuoden mittaisen jatkosopimuksen. Kaudella 2014–2015 Haurus teki 36 runkosarjaottelussa tehot 5+4=9.


title: Artur Haurus

text: Kaudeksi 2015–2016 Haurus siirtyi vuoden mittaisella sopimuksella SM-liigajoukkue Vaasan Sportiin. Hänen sopimuksensa purettiin kuitenkin yhteisymmärryksessä henkilökohtaisten syiden vuoksi jo harjoituskaudella. Haurus teki pian tämän jälkeen vuoden mittaisen sopimuksen edelliskauden seuransa Dinamo Minskin kanssa.


title: Artur Haurus

text: Haurus edusti Valko-Venäjää MM-kilpailuissa vuosina 2013 ja 2015. Hän pelasi myös alle 20-vuotiaiden IA-divisioonan MM-kilpailuissa vuosina 2013 ja 2014. Haurus toimi molemmissa turnauksissa Valko-Venäjän kapteenina. Hän voitti vuoden 2013 turnauksesta hopeaa sekä koko turnauksen pistepörssin tehoilla 5+5=10, valittiin parhaaksi hyökkääjäksi ja Valko-Venäjän parhaaksi pelaajaksi. Vuoden 2014 turnaus päättyi pronssiin. Haurus voitti taas koko turnauksen pistepörssin tehoilla 5+6=11 ja valittiin joukkueensa parhaaksi pelaajaksi.


title: Artur Haurus

text: Haurus pelasi myös alle 18-vuotiaiden MM-kilpailuissa vuosina 2010, 2011 ja 2012. Kaksi jälkimmäistä turnausta eteni I-divisioonassa. Hän oli vuoden 2011 turnauksessa Valko-Venäjän paras pistemies ja maalintekijä tehoilla 6+4=10. Haurus valittiin joukkueen parhaaksi pelaajaksi. Vuoden 2012 IB-divisioonan turnaus päättyi kultaan ja sarjanousuun seuraavaksi vuodeksi IA-divisioonaan. Haurus kuului turnauksessa Valko-Venäjän kapteenistoon.


title: Stjernsundin linna

text: Stjernsunin linna (joskus myös Stjärnsundin linna) on Ruotsin Askersundin kunnassa sijaitseva linna. Se sijaitsee Vätternin pohjoisosan saaristossa. Paikan historia ulottuu 1630-luvulle, jolloin Johan Oxenstierna perusti sinne kartanon ja rakennutti paikan ensimmäisen linnan. Uusi klassisistisen tyylinen linna valmistui vuonna 1808 ja 1600-luvun linnasta säästettiin ainoastaan kellarikerros. Vuosina 1823-1860 linna oli Bernadottejen omistuksessa.


title: Dragsmarkin luostari

text: Dragsmarkin luostari on Ruotsin Uddevallan kunnassa sijaitseva entinen luostari, joka on nykyisin raunioina. Se oli premonstratenssien luostari. Koska se oli pyhitetty Neitsyt Marialle, paikkaa kutsuttiin myös Marieskogiksi. Luostarin perusti Norjan kuningas Haakon IV Haakoninpoika vuonna 1234. Se omisti maata myös Orustin alueella. Luostari joutui vuonna 1532 luovuttamaan omaisuutensa valtiolle, jonka jälkeen se alkoi rappeutua ja oli raunoina vuonna 1600.


title: Jim Vandermeer

text: James Patrick "Jim" Vandermeer (s. 21. helmikuuta 1980 Caroline, Alberta, Kanada) on kanadalainen jääkiekkoilija, joka pelaa tällä hetkellä AHL-joukkue Chicago Wolvesissa. Hän varttui Carolinessa, Albertassa.


title: Jim Vandermeer

text: Ennen ammattilaisuraansa Vandermeer pelasi neljä vuotta juniorijoukkue Red Deer Rebelsissä, WHL:ssä. Hänen viimeisenä kautenansa 2000–2001 hän pelasi kapteenina Rebelsissä. Joukkue voitti mestaruuden ja Memorial Cupin. Myöhemmin hän allekirjoitti sopimuksen Philadelphia Flyersin kanssa vapaana agenttina, koska häntä ei oltu varattu.


title: Jim Vandermeer

text: Vandermeer kaupattiin Chicago Blackhawksiin 19. helmikuuta 2004. Hänen lisäksi Flyers kauppasi Colin Fraserin ja vuoden toisen kierroksen varaukseen. Vastineeksi Blackhawks sai Alexei Zhamnovin. aikana hän pelasi Blackhawksin farmijoukkue Norfolk Admiralsissa.


title: Jim Vandermeer

text: 18. joulukuuta 2007 Vandermeer vaihdettiin takaisin Flyersiin ja Blackhawks sai tilalle Ben Eagerin.


title: Jim Vandermeer

text: 20. helmikuuta 2008 hänet kaupattiin Calgary Flamesiin kolmannen kierroksen varausta vastaan vuonna .


title: Jim Vandermeer

text: 1. heinäkuuta 2009 hän allekirjoitti kolmen vuoden jatkosopimuksen Calgary Flamesin kanssa. Sopimuksen arvo oli 6,9 miljoonaa dollaria.


title: Jim Vandermeer

text: 27. kesäkuuta 2009 Vandermeer kaupattiin Brandon Prustin tilalle Phoenix Coyotesiin.


title: Jim Vandermeer

text: 7. huhtikuuta 2010 Vandermeer nimettiin Phoenix Coyotesin vuoden pelaajaksi.


title: Jim Vandermeer

text: 30. kesäkuuta 2010 Vandermeer kaupattiin Patrick O'Sullivanin tilalle Edmonton Oilersiin.


title: Jim Vandermeer

text: 22. maaliskuuta 2011 Vandermeer sai sadannen pisteensä, kun avusti Jordan Eberlen tekemän maalin Nashville Predatorsia vastaan.


title: Jim Vandermeer

text: 1. heinäkuuta 2011 Vandermeer allekirjoitti sopimuksen San Jose Sharksin kanssa. Hän sai vuodesta miljoona dollaria.


title: Jim Vandermeer

text: 14. tammikuuta 2013 työsulun loputtua Vandermeer siirtyi yksivuotisella sopimuksella Vancouver Canucksiin. Hän pelasi koko kauden Vancouverin AHL-farmijoukkue Chicago Wolvesissa, jossa oli yksi joukkueen varakapteeneista.


title: Jim Vandermeer

text: 6. syyskuuta 2013 Vandermeer teki yhden vuoden sopimuksen sveitsiläisen NLA-seura Kloten Flyersin kanssa.


title: Ekmark

text: Ekmark on muun muassa seuraavien henkilöiden sukunimi:


title: Tapahtuipa kerran Israelissa

text: Tapahtuipa kerran Israelissa ("Yadon ilaheyya") on vuonna 2002 ensi-iltansa saanut palestiinalaisen Elia Suleimanin käsikirjoittama, ohjaama ja näyttelemä elokuva. Se on monesta erillisestä episodista koostuva musta komedia. Keskiössä on Nasaretissa asuva palestiinalainen mies, jonka tyttöystävä asuu monen tarkastuspisteen takana Länsirannan Ramallahissa.


title: Joulupukki vieraissa

text: Joulupukki vieraissa ("Tomten är far till alla barnen") on vuonna 1999 ensi-iltansa saanut Kjell Sundvallin ohjaama ruotsalainen yhteistuotantoelokuva. Komedian pääteemana on seksi.Sara on ollut useasti naimisissa, ja jouluaattona hän kutsuu ex-miehensä uusine perheineen viettämään joulua hänen ja uuden kumppaninsa Jannen luona. Viinanhuuruinen tunnelma lässähtää, kun Sara ilmoittaa olevansa raskaana. Janne on juuri ehtinyt kertoa kaikille, että on käynyt salaa sterilisaatiossa vuotta aikaisemmin.


title: Joulupukki vieraissa

text: Elokuvan alussa Sara ja Janne harjoittavat sukupuoliyhteyttä komerossa, mistä perheen poikalapsi tuohtuu. Aamuisen lahjojenjaon jälkeen isä huomaa, että jääkaappi on täynnä ruokaa. Vaimo selittääkin kutsuneensa joulunviettoon kaikki exänsä ja heidän uudet perheensä. Vieraiden saavuttua Janne yrittää kaikkensa, mutta tulee nöyryytetyksi miesten saunavuorossa, kun vaimon entiset kumppanit alkavat muistella vanhoja seksiaktejaan.


title: Joulupukki vieraissa

text: "Joulupukki vieraissa" oli Monica Rolfnerin ensimmäinen käsikirjoitus. Hän sai idean nähdessään, miten ihmiset aloittavat suhteen, saavat lapsen kolmen kuukauden kuluttua, eroavat ja aloittavat seuraavan suhteen. Ohjaaja Sundvallille elokuva oli tyylillinen täyskäännös elokuvien "Metsästäjät" ("Jägarna") ja "Viimeinen sopimus" ("Sista kontraktet") jälkeen. ”Halusimme tehdä tajuttoman hauskan komedian. Haluamme, että yleisö nauraa ratketakseen ja tunnistaa itsensä luomistamme tilanteista”, kertoi ohjaaja Kjell Sundvall.


title: Joulupukki vieraissa

text: Filmi sai ensi-iltansa Ruotsissa 26. marraskuuta 1999. Katarina Ewerlöf palkittiin Guldbagge-palkinnolla parhaasta naispääosasta. Myös Jessica Zandén, Kjell Sundvall ja Dan Ekborg olivat ehdolla.


title: Joulupukki vieraissa

text: MTV3:n Minna Karila totesi, että "Joulupukki vieraissa" -elokuva pelaa samoilla aineksilla kuin suomalaiset kansankomediatkin: seksillä, sovinismilla, alastomuudella, kännäämisellä ja junttimaisuudella. Silti Kjell Sundvallin komedia ei häntä naurattanut vaan aiheutti kiusaantuneen olon mauttomuuksillaan. Film-O-Holic.com -sivuston jukka Kangasjärven mielestä kyse on taas vuoden hauskimmista elokuvateatterihetkistä. Hän kuitenkin moittii elokuvan lopun lässähtämistä sovinnaiseksi ja kosiskelevaksi.


title: H’K Njoman Hrodna

text: H’K Njoman Hrodna (, ) on valkovenäläinen jääkiekkojoukkue Hrodnasta, ja se pelaa maan ylimmällä sarjatasolla Ekstraligassa. Njoman Hrodna on myös kakkosjoukkue Njoman Hrodna2.


title: H’K Njoman Hrodna

text: Njoman Hrodna perustettiin vuonna 1988 ja se pelasi Neuvostoliiton toiseksi korkeimmalla sarjatasolla Valko-Venäjän itsenäistymiseen saakka. Seuraavaksi joukkue pelasi Venäjän toiseksi korkeimmalla sarjatasolla kaksi vuotta. Njoman Hrodna on myös pelannut Valko-Venäjän ja Ukrainan yhteistä EEHL-liigaa. Neman Grodno on sijoittunut 2010- luvulla joka kerta kolmen parhaan joukkoon Ekstraligassa.


title: Berliinin joulumarkkinat

text: Berliinin joulumarkkinat on perinteinen joulunalusajan tapahtuma Berliinissä Saksassa. Tunnetuin markkinapaikka järjestetään Keisari Vilhelmin muistokirkon ympärillä, mutta pienempiä toreja on kaupungin muissakin osissa. Puiset vanhanaikaiset myyntikojut luovat kontrastia modernissa ympäristössä, ja niiden tarjonnassa on perinteisten joulukoristeiden lisäksi myös nykyaikaisempia koruja ja muita muotoilutuotteita.


title: Berliinin joulumarkkinat

text: Berliinin joulumarkkinoilla tapahtui terrori-isku 19. joulukuuta 2016, kun rekka-auto ajoi tarjoituksellisesti väkijoukkoon.


title: Brysselin joulumarkkinat

text:
Brysselin joulumarkkinat on perinteinen joulunalusajan tapahtuma Brysselissä Belgiassa. Ne järjestetään kaupungin keskustassa Grand-Placella. Eri Euroopan maat ovat edustettuina omissa kojuissaan, joissa myydään perinteisiä joulukoristeita ja pikkulahjoja. Joulun lähestyessä ruoka nousee torilla suurempaan rooliin. Samaan aikaan Kalatorista tehdään luistinrata.
Markkinoihin liittyy myös minenlaisia huvituksia lapsille ja aikuisille, kuten maailmanpyörä ja karuselli.


title: Pukkila (täsmennyssivu)

text: Pukkila voi tarkoittaa seuraavia:


title: Joulukirkko

text: Joulukirkko on jouluna järjestettävä jumalanpalvelus, joita on useampia erilaisia. Jouluaattona käydään kuuntelemassa kirkossa jouluevankeliumi. Aaton ja joulupäivän välisenä yönä järjestetään jouluyön messu ja varsinainen juhlakirkko on varhain joulupäivän aamulla. Myös monissa kouluissa ohjelmaan kuuluu joulukirkko.


title: Joulukirkko

text: Suomessa luterilaisen kirkkovuoden pyhistä jouluaatto on suosituin ja monille joulukirkko on ainoa vuoden aikana vierailtava jumalanpalvelus. Kirkossa käynti on kuitenkin vähentynyt. Joulukirkkojen kävijämäärä laski Suomessa 2000-luvun alusta kymmenessä vuodessa 28 prosenttia. Suomessa kehitys on menossa samaan suuntaan kuin läntisessä maailmassa ja Ruotsissa sama ilmiö on alkanut näkyä jo aiemmin ja voimakkaammin.


title: Witch-Hunts

text: Witch-Hunts on suomalaisen black metal -yhtyeen Darkwoods My Betrothedin kolmas studioalbumi. Se on julkaistu vuonna 1998 levymerkillä Spinefarm Records.


title: Witch-Hunts

text: Ensimmäisen kappaleen puheosuus on otettu elokuvasta "".


title: Witch-Hunts

text: Kaikki kappaleet sanoittanut Tero Leinonen.


title: Qassem Suleimani

text: Qassem Suleimani (s. 11. maaliskuuta 1957 Kermānin maakunta) on iranilainen kenraali ja Islamilaiseen vallankumouskaartiin kuuluvien Quds-joukkojen komentaja. Quds-joukot ovat toimineet monesti Iranin ulkopuolella aseistaen ja kouluttaen Iranin tukemia asejoukkoja. Suleimanilla on ollut suuri rooli Iranin sekaantuessa Syyrian sisällissotaan ja Isisin vastaiseen sotaan Irakissa.


title: Qassem Suleimani

text: Qassem Suleimani syntyi 11. maaliskuuta 1957 Qalat Molk-nimisessä kylässä Iranin Kermānin maakunnassa. Köyhään perheeseen kuului kuusi lasta ja heidän elättämisekseen perheen isä velkaantui pahasti. Perhettään tukeakseen Qassem lähti peruskoulun suoritettuaan töihin maakuntansa pääkaupunki Kermaniin. Kermanissa hänestä tuli myös syvästi uskonnollinen ja hän kuunteli šaahin valtaa vastustaneiden ja Ruhollah Khomeinia tukeneiden uskonoppineiden saarnoja. Hän otti myös osaa Iranin vallankumoukseen liittyen šaahin kukistuttua vastaperustettuun Islamilaiseen vallankumouskaartiin nousten nopeasti komentotehtäviin.


title: Qassem Suleimani

text: Vuonna 1979 Suleimani lähetettiin Iranin länsiosiin kukistamaan siellä kapinoivia kurdeja Länsi-Azerbaidžanissa. 1980-luvulla syttyi puolestaan Irakin–Iranin sota, jonka aikana Suleimanista tuli upseeri. Sittemmin hänen tiedetään johtaneet sotilastehtäviä Iranin ulkopuolella Lähi-idässä ja muualla maailmassa. Suleimanista tuli vuonna 1998 Islamilaiseen vallankumouskaartiin kuuluvien Quds-joukkojen komentaja. Quds-joukot ovat osallistuneet esimerkiksi Iranin tukemien ulkomaalaisten aseellisten ryhmien aseistamiseen ja koulutukseen. Quds-joukkojen tukemiin ryhmittymiin lukeutuvat esimerkiksi Israelia vastustavat Hizbollah ja Hamas.


title: Qassem Suleimani

text: Suleimanilla on ollut merkittävä vaikutus myös Iranin politiikassa. Hänellä oli tiettävästi merkittävä osuus tiedustelutietojen jakamisessa Yhdysvaltojen kanssa ennen Afganistanin Taliban-hallinnon kaatanutta Afganistanin sotaa vuonna 2001. Hän oli myös Iranin ja Yhdysvaltojen Irakin sotaa seuranneen turvallisuustilanteen heikentymisen takia vuonna 2007 Bagdadissa käytyjen neuvottelujen taustalla toimien kuitenkin vielä tuolloin kulisseissa. Quds-joukkojen tukemat ryhmittymät toimivat Irakin sodan aikana usein amerikkalaisjoukkoja vastaan.


title: Qassem Suleimani

text: Syyrian sisällissodan puhjettua vuonna 2012 ja presidentti Bašar al-Assadin aseman vaaraannuttua Suleimani alkoi tuoda Syyriaan šiialaisia asejoukkoja Libanonista, Irakista ja Afganistanista. Bašar al-Assadin asema vakiintui myöhemmin kapinallisten menettäessä useita tärkeitä kaupunkeja ja asemia hallituksen joukoille. Suurena syynä kääntyneelle sotaonnelle on pidetty Suleimanin strategiaa. Ääri-islamilaisen Isis-järjestön vallatessa alaa Irakissa Suleimani aseisti irakilaisia šiialaisia ryhmittymiä Bagdadin suojelemiseksi. Hän on näyttäytynyt myös julkisuudessa taistelukentällä esimerkiksi Tikritin takaisinvaltauksen yhteydessä vuonna 2015. Kasvaneen julkisuuskuvan myötä on kasvanut myös Suleimanin suosio Iranissa. Osa konservatiiveista on pitänyt häntä mahdollisena edustajanaan politiikkaan. Toisaalta jotkin tahot ovat pelänneet Suleimanin mahdollisen osallistumisen politiikkaan tuovan maan kokonaan Islamilaiseen vallankumouskaartin valtaan.


title: Pacific Rim – Hyökkäys Maahan

text: Pacific Rim – Hyökkäys Maahan () on vuonna 2013 ensi-iltansa saanut yhdysvaltalainen tieteiselokuva, jonka ohjasi Guillermo del Toro. Elokuva perustuu Travis Beachamin ja del Toron käsikirjoitukseen. Pääosissa näyttelevät Charlie Hunnam, Idris Elba, Rinko Kikuchi, Charlie Day, Robert Kazinsky, Max Martini ja Ron Perlman.


title: Pacific Rim – Hyökkäys Maahan

text: Elokuva kertoo Jaeger-jättiroboteista, jotka taistelevat Tyynenmeren pohjassa sijaitsevasta ulottuvuusportaalista nousseita Kaiju-hirviöitä vastaan.


title: Pacific Rim – Hyökkäys Maahan

text: Elokuvan jatko-osa "Pacific Rim – Kapina" saa ensi-iltansa 23. helmikuuta 2018.


title: Pacific Rim – Hyökkäys Maahan

text: Elokuva alkaa päähenkilön monologista, jossa hän kertoo kuinka Kaijut (jättimäiset hirviöt) tulevat Tyynenmeren pohjassa olevasta "railoksi" kutsutusta portaalista. Monologin aikana näkyy video siitä kuinka ihmiset saavat tuhottua Kaijut vaivoin ohjuksilla ja tankeilla, mutta siihen mennessä Kaijut ovat saaneet tehtyä kaameaa tuhoa. Niinpä kansakunnat yhdistyvät ja ihmiset alkavat rakentaa Kaijujen kokoisia robotteja (Jaegereita), jota ihminen ohjaa hermosillan avulla. Käy kuitenkin ilmi, että yksi ihminen ei voi ohjata yksin koko robottia. Siispä yhtä Jaegeria ohjaa kaksi ihmistä, joiden mielet yhdistyvät hermosillan avulla koneen jättimäiseen runkoon kunhan he ovat "sulautumisyhteensopivia". Sitten ihmiset alkavat voittaa.


title: Pacific Rim – Hyökkäys Maahan

text:
Sitten palataan nykyhetkeen, jossa veljekset Raleigh ja Yancy lähtevät tappamaan 3. luokan Kaijua (Kaijut ovat jaettu vaarallisuuden mukaan luokkiin). He yhdistävät hermosillalla toistensa mielet ja lähtevät kohti Kaijua. Samaan aikaan Kaiju on hyökkäämässä laivaan, mutta veljesten Jaeger (Gipsy Danger), saapuu paikalle ja tappaa Kaijun plasmatykillä. Päämajasta kuitenkin ilmoitetaan, että se on hengissä ja heti sen jälkeen Kaiju hyökkää Gipsyyn. Kaiju tuhoaa robottia ja tappaa Yancyn. Raleight tappaa Kaijun uudestaan plasmatykillä, mutta loppujen lopuksi robottikin tuhoutuu. Gipsy kaatuu rantaan, mistä hypätään 5-vuotta eteenpäin. Raleight työskentelee muurilla, jonka on tarkoitus suojaa Kaijuja, koska Kaijut ovat pääsemässä ihmisistä niskan päälle jälleen. Hän katsoo televisiosta, kuinka Kaiju pääsi Sidneyn muurin läpi alle tunnissa, mutta onneksi Jaeger nimeltä Striker Eureka tuhoaa sen. Marsalkka, jolle Raleight aikoinaan työskenteli, pyytää häntä apuun taistellessaan Jaegerissa uudestaan Raleight aluksi kieltäytyy, mutta suostuu lopulta. Niin he lähtevät kohti tukikohtaa, missä neljä Jaeger-robottia odottaa lopullista taistelua Kaijujen kanssa.
Rotten Tomatoesin koosteen mukaan 71 % kriitikoista on arvostellut "Pacific Rimin" myötämielisesti. Kooste perustuu 188 arvosteluun.


title: Pacific Rim – Hyökkäys Maahan

text: Filmgoer-sivuston kriitikko Aleksi Salonen antoi "Pacific Rimille" neljä tähteä viidestä, mikä vastaa sanallista arviota "erinomainen". Salosen mielestä tällaiset elokuvat kaatuvat yleensä heti kättelyynsä, mutta "Pacific Rim" saatiin tehtyä hyvin. Miinuksena hän toteaa, että jokin taistelukohtauksista olisi voitu jättää leikkauspöydälle.


title: Autumn Roars Thunder

text: Autumn Roars Thunder on suomalaisen black metal -yhtyeen Darkwoods My Betrothedin toinen studioalbumi. Se on julkaistu vuonna 1996 levymerkillä Solistitium Records.


title: Heirs of the Northstar

text: Heirs of the Northstar on suomalaisen black metal -yhtyeen Darkwoods My Betrothedin ensimmäinen studioalbumi. Se on julkaistu vuonna 1995 levymerkillä Hammerheart Records.


title: Dark Aureoles Gathering

text: Dark Aureoles Gathering on suomalaisen black metal -yhtyeen Darkwoods My Betrothedin kokoelma-albumi. Se on julkaistu vuonna 2000 levymerkillä Cryonics Records.


title: Dark Aureoles Gathering

text: Albumi sisältää yhtyeen "Virgin Cunt" -nimellä julkaistut kaksi varhaista demoa, "Dark Aureoles Gathering" vuodelta 1994 sekä "Reborn in the Promethean Flame" vuodelta 1993.


title: Odert Reinhold von Essen

text: Odert Reinhold von Essen voi tarkoittaa seuraavia henkilöitä:


title: Odert Reinhold von Essen vanhempi

text: Odert Reinhold von Essen af Zellie vanhempi (1665– 19. helmikuuta 1714 Napue) oli Ruotsin armeijan eversti. Hän kaatui Napuen taistelussa Porin jalkaväkirykmentin komentajana.


title: Odert Reinhold von Essen vanhempi

text: Hän avioitui 1694 Gertrud Elisabet Pistolekorsin (K. 1739) kanssa. Pariskunnalle syntyi neljä tytärtä ja kaksi poikaa, jotka kaikki elivät aikuisiälle. Pojat Georg Reinhold (1705-1752) ja Carl Magnus (1709-1784) palvelivat upseereina armeijassa.


title: Pasi Kankkunen

text: Pasi Kankkunen on suomalainen metallimusiikin laulaja sekä basisti. Hän on suomalaisen black metal -yhtyeen Darkwoods My Betrothedin ainoa alkuperäisjäsen.


title: Silent Lucidity

text: ”Silent Lucidity” on yhdysvaltalaisen Queensrÿche-yhtyeen kappale ja single vuoden 1990 "Empire"-albumilta. Kappaleen sävelsi ja sanoitti kitaristi Chris DeGarmo. Se oli ”Empire”- ja ”Best I Can” -kappaleiden jälkeen kolmas albumilta julkaistusta kuudesta singlestä.


title: Silent Lucidity

text: Kappaleen sanoitukset käsittelevät selkounia. Yhtyeen lisäksi kappaleessa kuullaan jousisoittimia, jotka sovitti Michael Kamen.


title: Silent Lucidity

text: Kappale sijoittui Yhdysvalloissa ensimmäiseksi "Billboardin" Hot Mainstream Rock Tracks -listalla ja yhdeksänneksi Hot 100 -listalla, ja se on Queensrÿchen ainoa Hot 100 -listalle päässyt kappale.


title: Silent Lucidity

text: Säveltäjä-sanoittaja DeGarmo voitti kappaleesta BMI-palkinnon. Syyskuun 1991 MTV Video Music Awardsissa kappaleen musiikkivideo voitti katsojakilpailun. Se oli ehdolla myös neljässä muussa kategoriassa, muun muassa parhaaksi musiikkivideoksi. Helmikuun 1992 Grammy Awardsissa kappale oli ehdolla kategorioissa paras rock-kappale ja paras duon tai yhtyeen rock-lauluesitys. Queensrÿche esitti kappaleen sekä MTV- että Grammy-palkintoseremonioissa Kamenin johtaman orkesterin kanssa. Yhtye esitti kappaleen myös MTV Unplugged -ohjelmassa huhtikuussa 1992.


title: Silent Lucidity

text: Singlestä julkaistiin useita eri versioita vaihtelevalla kappalelistalla. Euroopassa julkaistun 12 tuuman vinyylin ja CD:n kappalelista oli seuraava:Livekappaleet äänitettiin Lontoon Hammersmith Odeonissa 14.–15. marraskuuta 1990.


title: Reinhold Wilhelm von Essen

text: Reinhold Wilhelm von Essen (1669–1732, Oulu) oli ruotsalainen sotilas ja maaherra. Hänet nimitettiin 1720 Pohjanmaan maaherraksi, ja hän kehitti maakuntaa voimakkaasti isonvihan hävitysten jälkeen. Maaherra kuoli ollessaan armeijan ruodutustehtävissä Oulussa vuonna 1732.


title: Akhenatenin rajasteela

text: Akhenatenin tai Ekhnaton rajasteelat ovat farao Akhenatenin (hallitsi 1351-1334 eaa.) muinaisegyptiläisen Akhetatenin kaupungin rajoille Egyptin uuden valtakunnan aikaan hakkauttamia steeloja, jotka kertovat kaupungin perustamisesta. Ne ovat yksi maailmanhistorian vanhimmista kaupungin perustamista koskevista dokumenteista. Steeloissa julistetaan Akhetatenin olevan Akenatenin ainoaksi oikeaksi jumalaksi julistamalle Atonille pyhitetty monumentti.


title: Akhenatenin rajasteela

text: Egyptologi Flinders Petrie nimesi viisitoista steelaa aakkosten mukaan: näistä A, B ja F sijaitsevat Niilin länsirannalla, ja loput, J, K, L, M, N, P, Q, R, S, U, V ja X itärannalla.


title: Akhenatenin rajasteela

text: Steela P räjäytettiin vuonna 1908 ja ryöstelijät vahingoittivat steela S:ää pahasti vuonna 1984. Vuonna 2004 se tuhottiin dynamiitilla.


title: Ville-Veikko Eerola

text: Ville-Veikko Eerola (s. 9. huhtikuuta 1992 Hämeenlinna) on suomalainen jääkiekkopuolustaja, joka pelaa Mestis-joukkue Heinolan Peliitoissa.


title: Ville-Veikko Eerola

text: Eerola on Hämeenlinnan Pallokerhon kasvatti. Hän voitti joukkueessa B-nuorten SM-pronssia vuosina 2009 ja 2010 sekä A-nuorten SM-pronssia vuonna 2012, jolloin Eerola toimi joukkueen varakapteenina. Hän debytoi miesten peleissä kaudella 2010–2011, jolloin Eerola pelasi yhden Mestis-ottelun alle 20-vuotiaiden maajoukkueessa.


title: Ville-Veikko Eerola

text: Kaudeksi 2012–2013 Eerola siirtyi vuoden mittaisella sopimuksella Mestis-joukkue Heinolan Peliittoihin. 20. joulukuuta 2012 hän kävi pikakomennuksella Pelicansissa paikkaamassa puolustajavajetta. Eerola debytoi näin ollen SM-liigassa vieraissa Porin Ässiä vastaan ja sai ottelussa jääaikaa 17.16 minuuttia. Hän oli tehoilla 5+15=20 Peliittojen tehokkain puolustaja, kunnes Eerola palasi siirtotakarajalla, tammikuun 2013 lopulla loppukauden kattaneella SM-liigasopimuksella HPK:hon. Hän pelasi loppukaudella SM-liigassa viisi runkosarja- ja yhden playoff-ottelun tehden yhden syöttöpisteen. Toukokuussa 2013 Eerola teki 1+1-vuotisen jatkosopimuksen HPK:n kanssa.


title: Ville-Veikko Eerola

text: Kaudella 2013–2014 Eerola jäi vähälle vastuulle HPK:ssa ja pelasi vain viisi runkosarjaottelua tehden yhden syöttöpisteen. Hän pelasi kauden aikana myös kolme Mestis-ottelua lainalla Savonlinnan Pallokerhossa. Toukokuussa 2014 HPK käytti Eerolan sopimuksessa olleen option ja teki vuoden mittaisen jatkosopimuksen hänen kanssaan. Kaudella 2014–2015 Eerola ei mahtunut kertaakaan HPK:n SM-liigajoukkueen kokoonpanoon ja seura lainasi hänet lopulta loppukaudeksi Peliittoihin tammikuussa 2015. Kaudella 2015–2016 Eerola jatkaa siellä vuoden mittaisella sopimuksella.


title: Ville-Veikko Eerola

text: Eerola on pelannut seitsemän nuorten maaottelua.


title: Jakob August Estlander

text: Jakob August Estlander (24. joulukuuta 1831 Lapväärtti – 4. maaliskuuta 1881 Messina, Sisilia, Italia) oli suomalainen lääkäri ja kirurgi. Hän valmistui lääketieteen lisensiaatiksi 1858 ja väitteli 1859. Hän oli kirurgian ja topografisen anatomian professori vuodesta 1860. Hän pyrki kehittämään kirurgian opetusta ajanmukaiseksi. Estlanderin tieteellinen maine perustuu julkaisuun "Resektion af refben vid kroniskt empyem" (1879), jossa hän esitti uuden leikkaustavan, jolla aiemmin parantumattomana pidetty krooninen märkivän keuhkopussintulehduksen aiheuttama tila saadaan paranemaan.


title: Jakob August Estlander

text: Estlander oli myös yhteiskunnallisesti aktiivi. Hän oli Helsingin kaupunginvaltuuston puheenjohtaja 1879–1880, Helsingfors Dagbladin perustajia, vakuutusyhtiö Kalevan perustajia ja yhtiön ylilääkäri 1874–1881.


title: Ota mies elämääsi

text:
Ota mies elämääsi ("Pon un hombre en tu vida") on vuonna 1996 ensi-iltansa saanut Eva Lesmesin ohjaama espanjalainen elokuva.
Jalkapallovalmentaja Juan Antonio ja tyttöbändin laulaja Belinda sananmukaisesti törmäävät uima-altaalla, ja tajuavat herättyään vaihtaneensa ruumiita keskenään. Belindaksi muuttunut Juan Antonio joutuu kävelemään korkokengillä ja torjumaan Belindan poikaystävää. Jalkapallojoukkue saa ihmetellä valmentajansa muuttunutta käytöstä.


title: Koripallo kesäolympialaisissa 2000 – miesten turnaus

text: Miesten koripalloturnaus kesäolympialaisissa 2000 alkoi 17. syyskuuta 2000 ja päättyi 1. elokuuta 2000.


title: Wizzard (metalliyhtye)

text: Wizzard oli kiteeläinen 1990-luvulla toiminut black- ja heavy metal -yhtye. Yhtye oli alun perin Teemu Kautosen sooloprojekti, ja hän soittikin kaikkia instrumentteja Wizzardin ensimmäisellä demolla. Kautonen muutti yhtyeineen Saksaan huhtikuussa 1997 ja palasi takaisin saman vuoden elokuussa, mutta muutti takaisin talvella 2001.


title: Wizzard (metalliyhtye)

text: Vuonna 2003 yhtye julkaisi split-singlen "Metal Forever Vol. 1" Sacred Steelin kanssa, eikä ole ollut sen jälkeen julkisuudessa.


title: Wizzard (metalliyhtye)

text: EP:t


title: Wizzard (albumi)

text: Wizzard on saman nimisen metalliyhtyeen toinen studioalbumi. Se on julkaistu vuonna 1999 levymerkillä Nazgul's Eyrie Productions.


title: Wizzard (albumi)

text: Albumista olisi alun perin pitänyt tulla yhtyeen esikoisalbumi. Se nauhoitettiin jo lokakuussa 1996, mutta levy-yhtiön finanssiongelmien takia levyn julkaisua siirrettiin joulukuuhun 1999.


title: Aune Äyräpää

text: Aune Äyräpää (9. tammikuuta 1898 Helsinki – 8. heinäkuuta 1981) oli suomalainen taidemaalari.


title: Aune Äyräpää

text: Hän sai päästötodistuksen Taideyhdistyksen piirustuskoulusta vuonna 1916, ja opiskeli sen jälkeen kaksi vuotta Taideteollisuuskorkeakoulussa. Myöhemmin hän opiskeli Ranskan taidekouluissa, mm. Pariisin maalausakatemiassa. Hän oli myös tekstiilitaiteilija ja suunnitteli ryijyjä.


title: Aune Äyräpää

text: Äyräpään vanhemmat olivat Matti Äyräpää ja hänen puolisonsa Hilda o.s. Ingman.


title: Devilmusick

text: Devilmusick on suomalaisen metalliyhtyeen Wizzardin ensimmäinen studioalbumi. Se on julkaistu vuonna 1998 levymerkillä Spinefarm Records.


title: Children of Bodom (single)

text: Children of Bodom on kolmen suomalaisen metalliyhtyeen Children of Bodomin, Wizzardin sekä Cryhavocin split-single. Se julkaistiin vuonna 1997 levymerkillä Spinefarm Records.


title: Children of Bodom (single)

text: Single on kaikille kolmelle sillä esiintyvälle yhtyeelle ensimmäinen julkaisu, joka on tehty levytyssopimuksen kanssa.


title: Children of Bodom (single)

text: Singleä myytiin kultalevyyn oikeuttaneet yli 5 000 kappaletta, ja se vietti kahdeksan viikkoa Suomen singlelistan ykköspaikalla.


title: Harald Fabritius

text: Harald (Harry) August Fabritius (21. kesäkuuta 1877 – 2. kesäkuuta 1948 Helsinki) oli suomalainen psykiatri ja professori.


title: Harald Fabritius

text:
Fabritius oli Helsingin yliopiston psykiatrian professori ja Helsingin Lapinlahden sairaalan ylilääkäri 1925–1948. Hän vei eteenpäin neurologian oppeja ja hänen aikanaan 1930-luvulla tulivat käyttöön insuliini-, sähkö- ja kardiatsolishokkihoidot.
Hän laati alan julkaisuja, joista on suomennettu esimerkiksi "Hermostuneisuus ja hermotaudit."


title: Harald Fabritius

text: Lääketieteen ja kirurgian tohtori Fabritiuksen puoliso oli venäläissyntyinen taiteilija Olga Sofia (Sonja) Felicia Friedlaender (1880—1956).


title: Harald Fabritius

text: Heidän esikoistyttärestään Helena (Leena) Sibeliuksesta (24. huhtikuuta 1905 — 20. heinäkuuta 1994) tuli psykiatrian erikoislääkäri ja vuonna 1952 Suomen ensimmäinen naispuolinen lääkintöneuvos, joka toimi 1952—1968 Lääkintöhallituksen mielisairasosaston päällikkönä. Hän oli naimisissa insinööri Johannes (Jussi) Gustaf Christian Sibeliuksen (1904—1940) kanssa vuodesta 1927. Johannes Sibeliuksen isä Christian Sibelius oli psykiatri ja Lapinlahden sairaalan ylilääkäri 1904-1922.


title: Harald Fabritius

text: Nuorempi sisar filosofian lisensiaatti Eva Barbara Wilhelmina Haapala (6. joulukuuta 1909 — 24. joulukuuta 1978) toimi kasvifysiologian tutkijana ja opettajana Helsingin yliopiston kasvitieteen laitoksella 1953 lähtien.


title: Harald Fabritius

text: Molemmat sisarukset olivat lapsettomia. Eva Haapalan puoliso Outokumpu Oy:n päägeologi Paavo Haapala (1906— 2002) teki vuonna 1981 lahjoituksen Suomen Kulttuurirahastolle vaimonsa nimeä ja muistoa kunnioittavan, kasvifysiologian tutkimusta edistävän rahaston perustamiseen.


title: Wilhelm Fagerlund

text: Lars Wilhelm Fagerlund (1852–1939) oli suomalainen lääkäri ja maaherra. Hän väitteli 1886 lääketieteen ja kirurgian tohtoriksi, oli Helsingin yliopiston oikeuslääketieteen dosentti 1889–1897, Ahvenanmaan Godbyn piirilääkäri 1897–1907, lääkintöneuvos 1907–1914, Ahvenanmaan maaherra 1922–1937.


title: Jakob Faggot

text: Jakob Faggot (1699–1777) oli ruotsalainen virkamies ja maanmittari. Hän oli isonjaon alkuunpanija. Hän toimi Ruotsin maanmittauskonttorin johdossa vuodesta 1747. Hän ehdotti isonjaon toimeenpanoa englantilaisten mallien mukaan, ja varsinainen asetus annettiin 1757. Hän oli Ruotsin tiedeakatemian sihteeri, ja hän julkaisi taloustieteellisiä tutkimuksia, kuten "Svenska landtbrukets hinder och hjelp" (1746) ja "Om allmänna tillståndets sjukdom och hjelp" (1755).


title: Kootut runot (Haavikko)

text: Kootut runot on vuonna 2014 ilmestynyt Paavo Haavikon runojen kokoelma. Mukana on myös Haavikon jäämistöstä löytyneitä ennen julkaisemattomia runoja.


title: Gustaf Fahlander

text: Gustaf Fahlander, myöh. Edelstam, (1764–1825) oli ruotsalainen sotilas. Hän osallistui sotaan ja yleni kapteeniksi. Majurin arvon hän sai 1795, everstiluutnantti ja Kajaanin pataljoonan komentaja hänestä tuli 1796, Oulun läänin vt. maaherrana hän toimi 1804–1805. Suomen sodassa 1808–1809 hän kuului joukkoineen Sandelsin prikaatiin. Hän sai 1808 ylennyksen everstiksi, ja hänet aateloitiin 1809 nimellä Edelstam. Vuosina 1811–1817 hän oli Länsipohjan maaherra.


title: Curling talviolympialaisissa 2006 – miesten turnaus

text: Miesten curlingturnaus talviolympialaisissa 2006 alkoi 13. helmikuuta ja päättyi 24. helmikuuta 2006.


title: Curling talviolympialaisissa 2006 – naisten turnaus

text: Naisten curlingturnaus talviolympialaisissa 2006 alkoi 13. helmikuuta ja päättyi 23. helmikuuta 2006.


text: Naisten finaali ratkesi vasta jatkopäässä viimeisenä heittäneen Ruotsin kipparin Anette Norbergin kaksoispoistoon heittokiven jäädessä pesään.


title: Pontus Fahlbeck

text: Pontus Erland Fahlbeck (1850–1923) oli ruotsalainen historioitsija ja valtiotieteilijä. Hän oli Lundin yliopiston professori vuodesta 1889 ja ensimmäisen kamarin jäsen 1903–1911. Hän oli Statsvetenskaplig Tidskriftin perustajia. Fahlbeck lahjoitti vuonna 1919 puoli miljoonaa markkaa Åbo Akademin tilastotieteen professuurin perustamiseen.


title: Black Heavy Metal

text: Black Heavy Metal on suomalaisen metalliyhtyeen Wizzardin neljäs ja viimeinen studioalbumi. Se on julkaistu vuonna 2001 levymerkillä Gutter Records.


title: Metal Forever Vol. 1

text: Metal Forever Vol. 1 on metalliyhtyeiden Wizzardin ja Sacred Steelin split-single. Se on julkaistu vuonna 2003 levymerkillä MDD. Singlestä on julkaistu rajoitettu 1000 kappaleen painos.


title: Tormentor (EP)

text: Tormentor on suomalaisen metalliyhtyeen Wizzardin EP-levy. Se on julkaistu vuonna 2000 levymerkillä Gutter Records.


title: Falkenberg (täsmennyssivu)

text: Falkenberg tarkoittaa seuraavia:


title: Songs of Sins and Decadence

text: Songs of Sins and Decadence on suomalaisen metalliyhtyeen Wizzardin kolmas studioalbumi. Se on julkaistu vuonna 2000 levymerkillä Gutter Records.


title: Pamidronihappo

text: Pamidronihappo eli pamidronaatti (CHNOP) on toisen sukupolven bisfosfonaattilääkeaine, jota käytetään Pagetin taudin ja eräiden syöpätautien hoidossa luustovaurioiden ehkäisyyn ja hoitoon.


title: Pamidronihappo

text: Pamidronihappo estää luun resorptiota sitoutumalla luun hydroksiapatiittiin ja estämällä luuta hajottavien osteoklastien toimintaa. Toisin kuin monia muita bisfosfonaattilääkkeitä, pamidronihappoa ei ole hyväksytty osteoporoosin hoitoon, mutta sitä käytetään suonensisäisesti annosteltuna Pagetin taudin, syöpäkasvainten aiheuttaman korkean veren kalsiumpitoisuuden eli hyperkalsemian sekä myelooman ja rintasyövän aiheuttamien luustomuutosten ehkäisemiseen ja korjaamiseen.


title: Pamidronihappo

text: Pamidronihapon aiheuttamia sivuvaikutuksia voivat olla kuumeilu ja flunssan kaltaiset oireet, väsymys, pääkipu, hypokalsemia, huonovointisuus ja oksentelu ja anoreksia. Pamidronihappo, kuten useat muutkin bisfosfonaattilääkkeet, voi aiheuttaa leuan osteonekroosia. Lisäksi haittana pamidronihappolääkityksellä voi olla suun kuivuminen ja huonontunut makuaisti.


title: Flintstones – Viva Rock Vegas

text: The Flintstones – Viva Rock Vegas ("The Flintstones in Viva Rock Vegas") on vuonna 2000 ensi-iltansa saanut Brian Levantin ohjaama elokuva. Elokuva perustuu Hanna-Barberan "Kiviset ja Soraset" -animaatiosarjan hahmoihin ja on "The Flintstones – Kiviset ja Soraset" -elokuvan (1994) esiosa.


title: Sex – The Annabel Chong Story

text: Sex – the Annabel Chong Story ("Sex: The Annabel Chong Story") on vuonna 1999 ensi-iltansa saanut Gough Lewisin ohjaama dokumenttielokuva, joka kertoo singaporelaisesta entisestä pornonäyttelijästä Annabel Chongista.


title: Tomaž Hostnik

text: Tomaž Hostnik (8. marraskuuta 1961 Medvode, Jugoslavia – 21. joulukuuta 1982 lähellä Medvodea) oli slovenialainen muusikko, joka tunnetaan parhaiten Laibachin laulajana.


title: Tomaž Hostnik

text: Hostnik liittyi Laibachiin vuonna 1981 ensin gramofoninkäyttäjänä ja sittemmin päälaulajana. Hostnik osallistui myös Laibachin varhaisten manifestien laatimiseen ja teki taideteoksia ensimmäisiin "Laibach Kunst" -näyttelyihin. Yhtyeen jäsenten käyttämistä salanimistä (Eber, Saliger, Keller, Dachauer) Hostnikin nimi oli Ivo Saliger.


title: Tomaž Hostnik

text: Viimeinen julkinen esiintyminen tapahtui Zagrebissa 11. joulukuuta 1982. Kyseinen Laibach-konsertti tunnetaan nimellä "Pahan kosketus". Kymmenen päivää myöhemmin eli 21. joulukuuta Hostnik hirttäytyi heinäkatoksessa lähellä kotikaupunkiaan Medvodea.


title: Tomaž Hostnik

text: Laibach ei hyväksynyt keulakuvansa itsemurhaa, vaan Hostnik erotettiin ryhmästä postuumisti. Yhtye on kuitenkin myöhempinä vuosina kunnioittanut entisen laulajansa muistoa omistamalla erinäisiä projektejaan Hostnikille.


title: Moshulu (purjevene)

text: Moshulu on Edgar Eriksonin 1946 omaan käyttöönsä tilaama jahti, joka nimettiin Moshulu-nimisen purjelaivan mukaan. Tämän itämeriristeilijän (Ö8, L13) suunnitteli Birger Slotte. Moshuluksi ristitty purjejahti (s/y) valmistui Wilenius Båtvarvetilta Porvoossa 1948. Edgarin isä Gustaf Erikson menehtyi 1947, jolloin Eriksonien purjelaivastossa vielä aktiivisti pyrittiin ylläpitämään purjelaivamerenkulkua.


title: Moshulu (purjevene)

text: s/y Moshulu on edelleen hienossa kunnossa ja aktiivisessa käytössä. Moshulun kotisatama on Helsingissä Lauttasaaressa Sindbad-pursiseurassa.


title: Moshulu (purjevene)

text: s/y Moshulun tietoja:


title: Pähkinäprinsessa

text:
Pähkinäprinsessa ("Ai ni ai wo") on vuonna 2001 ensi-iltansa saanut Cheng-Sheng Linin ohjaama taiwanilais-ranskalainen elokuva.
Nuori mies ja nainen ajelehtivat Taipeissa etsien itseään ja toisiaan. Nainen päätyy aliarvostettuun työhön, myymään lievästi huumaavia betelpähkinöitä kadulla.
Elokuva sai Hopeinen karhu -palkinnon Berliinin elokuvajuhlilla. Helsingin Sanomien Veli-Pekka Lehtonen pitää elokuvan alkua lupaavana, mutta sitten tarina lässähtää ja henkilöt ja tarina alkavat ajelehtia kuka minnekin.


title: Leijonankesyttäjä

text: Leijonankesyttäjä ("Lejontämjaren") on vuonna 2003 ensi-iltansa saanut Hanne Lindwallin ohjaama elokuva.


title: Ave Maria – Joulun klassikot

text: Ave Maria – Joulun klassikot on Jarkko Aholan marraskuussa 2012 julkaistu joulualbumi. Levyn myynti oli jo ennen joulukuun 2012 puoliväliä ylittänyt kultalevyrajan (10 000 kappaletta).


title: Ave Maria – Joulun klassikot

text: Albumi valittiin vuoden 2012 neljänneksi parhaaksi joulualbumiksi.


title: Hämärän vartija (elokuva)

text: Hämärän vartija ("A Scanner Darkly") on vuonna 2006 ensi-iltansa saanut Richard Linklaterin ohjaama elokuva. Se perustuu Philip K. Dickin samannimiseen tieteisromaaniin. Elokuvan pääosissa ovat Keanu Reeves, Robert Downey, Jr., Woody Harrelson ja Winona Ryder.


title: Carl Falkenberg

text: Carl Falkenberg (1644–1697) oli ruotsalainen eversti. Hän rakensi Suomen ruotujakolaitoksen eli vakinaisen sotamiehenpidon Viipurin ja Savonlinnan läänissä. Hän oli läänin maaherra 1681–1687.


title: Carl Falkenberg

text: Hän oli Melker von Falkenbergin veljenpoika.


title: Melker von Falkenberg

text: Melker von Falkenberg t. Melchior Falkenberg (1597–1651) oli ruotsalainen virkamies, syntyisin Liivinmaalta. Hän oli Turun läänin maaherrana 1637–1642 ja pani toimeen kreivin ajan uudistuksia.


title: Melker von Falkenberg

text: Hänen veljenpoikansa oli Carl Falkenberg.


title: Mademoiselle (elokuva)

text:
Mademoiselle ("Mademoiselle") on vuonna 2001 ensi-iltansa saanut Philippe Lioret’n ohjaama ranskalainen elokuva.
Claire Canselier (Sandrine Bonnaire) on onnellinen kahden lapsen äiti ja lääke-edustaja. Työnantajansa seminaarissa hän tapaa Pierren, siellä esiintyvän koomikon, ja he viettävät unohtumattoman päivän yhdessä.


title: Andrei Loktionov

text: Andrei Vjatšeslavovitš Loktionov (; s. 30. toukokuuta 1990 Voskresensk, Venäjän SFNT, Neuvostoliitto) on venäläinen jääkiekkoilija. Loktionov on pelipaikaltaan keskushyökkääjä, mutta osaa pelata myös laidassa.


title: Andrei Loktionov

text: Loktionov on Himik Voskresenskin kasvatti. Hän pelasi ensimmäiset miesten pelinsä Spartak Moskovan kakkosjoukkueessa, Venäjän kolmanneksi korkeimmalla sarjatasolla Pervaja Ligassa 15-vuotiaana kaudella 2005–2006. Kaudella 2006–2007 Loktionov pelasi samaa sarjaa Lokomotiv Jaroslavlin kakkosjoukkueessa. Kaudella 2007–2008 hän debytoi Jaroslavlin miesten Superliigajoukkueessa, jossa Loktionov pelasi viisi runkosarja- ja yhden pudotuspeliottelun ja teki yhden syöttöpisteen.


title: Andrei Loktionov

text: Los Angeles Kings varasi Loktionovin viidennellä kierroksella 123. pelaajana . Samana kesänä myös OHL-joukkue Windsor Spitfires varasi hänet seitsemäntenä pelaajana. Loktionov voitti Spitfiresissä kauden 2008–2009 päätteeksi Memorial Cupin.


title: Andrei Loktionov

text: Loktionov siirtyi kaudeksi 2009–2010 Los Angelesin organisaatioon. Hän pelasi pääosan kaudestaan sen farmijoukkueessa AHL:n Manchester Monarchsissa. Loktionov pelasi kauden aikana yhden NHL-ottelun. Hän pelasi AHL:n runkosarjassa vain 29 ottelua, koska loukkasi olkapäänsä marraskuussa 2009. Kauden 2010–2011 Loktionov aloitti NHL:ssä, jossa pelasi kauden aikana yhteensä 19 runkosarjaottelua tehopistein 4+3=7. Loktionov teki NHL-uran avausmaalinsa 19. lokakuuta 2010 Carolina Hurricanesia vastaan. Loppukaudesta hän loukkasi taas olkapäänsä ja pelasi kaudella AHL:ssä yhteensä 34 runkosarjaottelua. Kaudella 2011–2012 hän pelasi NHL:ssä 39 runkosarja- ja kaksi pudotuspeliottelua tehopistein 3+4=7. Los Angeles voitti kauden päätteeksi NHL:n mestaruuden Stanley Cupin.


title: Andrei Loktionov

text: Loktionov pelasi alle 18-vuotiaiden MM-kilpailuissa Venäjän maajoukkueessa vuosina 2007 ja 2008. Vuonna 2007 Venäjä voitti turnauksen ja vuonna 2008 hopeaa. Lisäksi Loktionov pelasi alle 19-vuotiaiden World Junior A Challengessa vuonna 2008.


title: Andrei Loktionov

text: Loktionovin vahvuuksia ovat pelinrakentaminen, kädet, kahden suunnan pelaaminen, pelisilmä, syöttötaito, mailatekniikka, kiekonhallinta ja rauhallisuus. Loktionovin heikkouksiin kuuluu fysiikan ja voiman puute sekä loukkaantumisherkkyys. Lisäksi hän on keskinkertainen luistelija.


title: Dietrich von Falkenberg

text: Dietrich von Falkenberg (noin 1585–1631) oli saksalaissyntyinen sotilas, joka siirtyi Ruotsin armeijaan 1615. Hän oli kolmikymmenvuotisessa sodassa puolustamassa Magdeburgia ja kaatui kun Johann Tillyn joukot tunkeutuivat kaupunkiin.


title: Hellä suudelma

text: Hellä suudelma ("Ae Fond Kiss...") on Ken Loachin ohjaama draamaelokuva vuodelta 2004. Eri kulttuureista tulevien nuorten rakkaudesta kertovan tarinan on käsikirjoittanut Paul Laverty.


title: Hellä suudelma

text: Nuori pakistanilaissukuinen muslimimies Casim asuu Skotlannin Glasgow’ssa ja tapaa opettajana työskentelevän nuoren katolilaisen naisen nimeltä Roisin. He rakastuvat, mutta yhteiskunnan paine aiheuttaa romanssille vaikeuksia. Casimin vanhemmat järjestävät pojalle sopivamman morsiamen, tämän serkun Jasminen. Casim on vaikeiden valintojen edessä.


title: Hellä suudelma

text: Film-O-Holic.com-elokuvasivuston Tiina Forsbergin mielestä "Hellä suudelma" on ”kaunis ja pienimuotoinen elokuva rakkaudesta, etnisyydestä ja uskonnosta nyky-Britanniassa”. Hänestä kärjekkäänä yhteiskuntakriitikkona tunnettu Loach on tässä elokuvassa lähtenyt tavallista hempeämmin liikkeelle, mutta ratkaisu ei aivan toimi: ”-- erinomaisesta alustaan huolimatta elokuva kaatuu lopulta omaan positiivisuuteensa, kun rakkaus tuntuu voittavan jälleen kaikki esteet”. "Helsingin Sanomien" Veli-Pekka Lehtonen on dramaturgiasta päinvastaista mieltä: ”Elokuva ei ensin oikein käynnisty. Henkilökuvaus on Khanien perheen kohdalla perusteellista mutta ei erityisen mieleenpainuvaa. Kepeyttäkin on tavoiteltu, mutta asianajohenki kahlitsee aika lailla elokuvaa. Elokuvan toinen tunti on kuitenkin alkua terävämpi ja siten koko jutun pelastus.”


title: Germaaninen kantakieli

text: Germaaninen kantakieli eli kantagermaaninen kieli on oletettu muinaiskieli, josta nykyiset germaaniset kielet ovat kehittyneet. Sitä ei tunneta kirjallisista lähteistä, mutta se on yritetty rekonstruoida kaikkien tunnettujen germaanisten kielten pohjalta.


title: Germaaninen kantakieli

text: Etelä-Skandinaviassa arviolta 1700 eaa. – 600 eaa. vallinneen pohjoisen pronssikauden kulttuurin keskuudessa indoeurooppalaisesta kantakielestä syntyi vähitellen germaaninen kantakieli. Kieltä puhuttiin luultavasti noin vuosina 500 eaa. – 500 jaa. eli noin 1000 vuoden ajan. Tuona aikana kantagermaaninen kieli kuitenkin jo koki muutoksia. Loppuvaiheessa kantagermaaninen kieli oli jo luultavasti jakautunut murteisiin, joista osa hävisi kokonaan käytöstä ja osasta kehittyivät nykyään puhutut germaaniset kielet.


title: Germaaninen kantakieli

text: Vuodesta 850 eaa. tienoilla alkaneet viileät ajat saivat osan kansasta siirtymään Saksaan ja Alankomaihin. Osa jäi Skandinaviaan sen nykyiseksi väestöksi, ja pohjoisgermaaniset eli skandinaaviset kielet kuten ruotsi, norja ja tanska periytyvät heiltä. Näin germaaniheimot saivat alkunsa ja tästä syystä saksa ja hollanti ovat ruotsia osaavan osittain ymmärrettävissä.


title: Stella Heiß

text: Stella Heiß (s. 15. tammikuuta 1993 Köln) on saksalainen curlingpelaaja. Hän on jääkiekkoilija Josef Heißin tytär. Hän kilpaili vuoden 2010 talviolympialaisissa Vancouverissa ja sijoittui joukkueineen kuudenneksi. Hän oli mukana voittamassa kultaa curlingin Euroopan-mestaruuskilpailuissa 2009 ja naisten maailmanmestaruuskilpailuissa 2010.


title: Peter Takaaki Hirayama

text: Peter Takaaki Hirayama (; s. 31. maaliskuuta 1924 Soul) on japanilainen roomalaiskatolinen piispa. Hänet vihittiin papiksi Fukuokan hiippakuntaan 19. maaliskuuta 1957 ja nimitettiin Oitan hiippakunnan johtoon 15. marraskuuta 1969. Piispaksi konsekroinnin suoritti 25. tammikuuta 1970 Bruno Wüstenberg, jota avustivat Peter Saburo Hirata ja Dominic Senyemon Fukahori.


title: Peter Takaaki Hirayama

text: Hirayama jäi eläkkeelle 10. toukokuuta 2000.


title: Dave L. B. Inventive

text: Dave L. B. Inventive on Dave Lindholmin bluesjuurista rockia soittava yhtye, joka julkaisi ensimmäisen albuminsa vuonna 2012. Tällöin yhtye käytti nimeä Dave Lindholm B. Inventive. Yhtye julkaisi myös toisen albumin vuonna 2012. Dave L. B. Inventive teki ensimmäiset keikkansa vasta toisen levyn julkaisun jälkeen. Helmikuussa 2015 yhtye julkaisi kolmannen levyn "Behind Shades".


title: Madara

text: Madara voi tarkoittaa ainakin seuraavia:


title: Michael Ekwoy Apochi

text: Michael Ekwoy Apochi (s. 6. elokuuta 1960) on nigerialainen roomalaiskatolinen piispa. Hänet vihittiin papiksi Makurdin hiippakuntaan 19. heinäkuuta 1986 ja inkardinoitiin Otukpon hiippakuntaan 10. heinäkuuta 1995. Apochi sai 17. joulukuuta 2002 nimityksen Otukpon piispaksi, ja hänet konsekroi piispaksi 23. helmikuuta 2003 John Olorunfemi Onaiyekan, jota avustivat Athanasius Atule Usuh ja Joseph Sunday Ajomo.


title: Nordisk familjebok

text: Nordisk familjebok on klassinen ruotsalainen tietosanakirja. Sen ensimmäinen laitos ilmestyi 20 niteenä vuosina 1876–1899. Toinen laitos, jota yleensä kutsutaan nimellä "Uggleupplagan" kirjan selkämyksessä olleen pöllökuvan vuoksi, ilmestyi 38 niteenä vuosina 1904–1926. Tietosanakirjan toinen laitos sisältää noin 182 000 hakusanaa ja sitä pidetään yleensä Ruotsin täydellisimpänä kirjamuotoisena ensyklopediana.


title: Nordisk familjebok

text: Linköpingin yliopiston Project Runeberg on skannannut ja ladannut Internetiin Nordisk familjebokin kaksi ensimmäistä laitosta.


title: René Osvaldo Rebolledo Salinas

text: René Osvaldo Rebolledo Salinas (s. 22. syyskuuta 1958 Cunco) on chileläinen roomalaiskatolinen piispa. Hänet vihittiin papiksi Araucaníaan 25. elokuuta 1984 ja nimitettiin Osornon piispaksi 8. toukokuuta 2004. Piispaksi konsekroinnin suoritti 19. kesäkuuta Francisco Javier Errázuriz Ossa, jota avustivat Alejandro Goic Karmelic ja Sixto José Parzinger Foidl.


title: Theodor Kettmann

text: Theodor Kettmann (s. 27. marraskuuta 1938 Besten bei Ankum) on saksalainen roomalaiskatolinen piispa. Hänet vihittiin papiksi Osnabrückiin 1. helmikuuta 1964 ja nimitettiin sen vihkipiispaksi sekä Busiriksen titulaaripiispaksi 27. marraskuuta 1978. Piispaksi konsekroinnin suoritti 18. helmikuuta 1979 Helmut Hermann Wittler, jota avustivat Karl-August Siegel ja Max Georg von Twickel.


title: Theodor Kettmann

text: Kettmann erosi tehtävistään vihkipiispana 30. marraskuuta 2011.


title: Jukka Halme (kirjallisuuden asiantuntija)

text: Jukka-Petteri Halme (s. 20. joulukuuta 1967) on suomalainen tieteis- ja fantasiakirjallisuuden harrastaja-asiantuntija ja fandom-aktiivi. Halme oli perustamassa Suomen Tolkien-seuraa 1990-luvun alussa. Hän on kirjoittanut arvosteluja ja artikkeleita "Tähtivaeltaja"-lehteen. Halme lanseerasi uuskumman käännökseksi new weirdille ja toimitti teoksen "Uuskummaa? Modernin fantasian antologia" vuonna 2006. Halme on toimittanut alan tietoteoksia ja toiminut Helsingin Finnconien puheenjohtajana vuosina 2006, 2009 ja 2013 sekä Helsingin SF-seuran Tähtifantasia-palkinnon raadin puheenjohtajana. Halme oli Tukholman vuoden 2011 Euroconin ja vuoden 2014 Finnconin fanikunniavieras ja on vuoden 2015 Pietarin Euroconin fanikunniavieras. Hän on naimisissa ja työskentelee Helsingin kaupungille.


title: Statoil-Havnen

text: Statoil-Havnen (LOCODE: DK STT) on Tanskan Sjællandin saaren Kalundborgin lahden (vuonon) rannalla sijaitsevan Kalundborgin kaupunginsataman yhteydessä oleva yksityinen, Statoilin Tanskan öljynjalostamon öljy- ja öljytuotelaituri. Tämä laituri luokitellaan omistuspohjansa takia usein omaksi satamakseen; se kuuluu rahtimääränsä puolesta Tanskan suurimpiin.


title: Statoil-Havnen

text: Statoilin Kalundborgin öljynjalostamo on Tanskan suurin öljynjalostamo 5,5 miljoonan raakaöljytonnin vuosikapasiteetillaan. Jalostamon tuotanto palvelee Itämeren alueen markkinoita, esimerkiksi Statoilin huoltamoita Skandinaviassa ja Baltian maissa.


title: Statoil-Havnen

text: Satamaan tuodaan tyypillisesti 4-5 miljoonaa tonnia raakaöljyä ja sieltä laivataan poisvietäväksi 2,5-3 miljoonaa tonnia öljynjalostustuotteita vuosittain. Satamassa käy suuruusluokkaa 500-800 alusta vuosittain, joista vähemmistö on raakaöljyä tuovia öljytankkereita (kooltaan suurempia) ja enemmistö pienempiä öljynjalostustuotteita kuljettavia tankkialuksia.


title: Statoil-Havnen

text: Statoilin Kalundborgin öljysataman vuosittainen rahtimäärä:


title: Haywire (elokuva)

text: Haywire on vuonna 2011 julkaistu toimintatrilleri, jonka ohjasi Steven Soderbergh. Pääosissa näyttelevät Gina Carano, Michael Fassbender, Ewan McGregor, Bill Paxton, Channing Tatum, Antonio Banderas, ja Michael Douglas. Elokuvan tarina kertoo naisagentista, joka joutuu petetyksi viimeisimmän tehtävänsä yhteydessä. Elokuvan Suomen ensi-ilta oli 13. huhtikuuta 2012.


title: David Holmes

text: David Holmes voi tarkoittaa ainakin seuraavia henkilöitä:


title: Joe Smith (muusikko)

text: Joe ”Fox” Smith (28. kesäkuuta 1902 Ripley, Ohio – 2. joulukuuta 1937 New York) oli amerikkalainen trumpetisti. Soittajana Smith on pitkään ollut aliarvostettu, kuten aikalaisensa Tommy Ladnier. Joe Smithin soittoa on kuitenkin kuvailtu erääksi kauneimmista ja lyyrisimmistä soittotyyleistä 1920-luvulla. Hänen soitossaan on lämpimiä, sielukkaita ja herkkiä sävyjä ja sitä on jopa verrattu Bix Beiderbeckeen.


title: Joe Smith (muusikko)

text: Joseph Emery Smith syntyi 28. kesäkuuta 1902 Ripleyssä, Ohion osavaltiossa. Hänen isänsä oli Luke Smith sr. Perheeseen syntyi kaikkiaan seitsemän lasta: Russell, Joe, Luke, Stanley, Doonie, Charles ja Carpathia. Joe Smith varttui Ripleyssä ja kävi siellä koulunsa. Paikallisesti hänet tunnettiin lempinimellä ”Toots”. Smithin perhe oli musikaalinen. Joen isä Luke sr. johti paikallista torvisoittokuntaa. Luke sr. soitti itse trumpettia ja opetti myös kaikki poikansa soittamaan. Perheen kaikki lapset soittivat joko trumpettia tai pasuunaa. Joe Smith oppi soittamaan trumpettia. Joen ohella kolmesta muusta veljeksestä (Stanley, Luke ja Russell) tuli ammattimuusikoita. Näistä tunnetuin on Russell Smith, joka oli Fletcher Hendersonin orkesterin ykköstrumpetisti 1920- ja 1930-luvuilla. Stanley ja Luke kuolivat nuorina, joten he eivät ehtineet luoda merkittävää uraa.